Buhez ar Zent. pages 820, 821, 822. Encyclopédie Marikavel.\npages 820, 821, 822\nC'houec'hvet devez warn-ugent a viz Du\nSant Leonard a Borz-Mauris\nPorz-Mauris a zo eur gêr eus a eskopti Albenga, en Itali-Uhelan. Eno e teuas er bed Leonard, an 20 a viz kerdu 1676. Hanvet a oe Pôl-Jerom d'e vadeziant. E dad, eur c'habiten war vor, a gemeras kalz evez d'e zevel ha d'e gelen ervat.\nDa eiz vla, Pôl-Jerom a lavare bemde e rozêra. Bodan rê ive bugale e oad endro d'ezan; mont a rê gante en prosesion, hag en dizro e rê d'eze eun tammik prezegen.\nDa zaouzek vla ec'h eas d'ober e studi da Rom, ha d'e vla warn-ugent e wiskas saë sant Fransez en manati Ponticelli. Neuze e kemeras an hano a Leonard, dre anaoudegez vat evit unan eus e gerent, an evoa roët lojeiz d'ezan, eur pennad, en Rom.\nNe oa c'haz nemet avieler, pa oe grêt d'ezan prezek, epad ar c'hoaraiz, evit ar wech kentan.\n« Leonard, a lavaras unan bennak eus ar re hen c'hlevas neuze, a vezo trompilh skiltrus an Aviel. Lakat a ray eleiz a bec'herien da zizrei war hent ar zilvidigez. »\nNebeut goude e oe beleget.\nGwasan oe, e krogas ennan neuze eur c'hlenved didrue, a gasas anezan betek pal ar maro. Kaset a oe da Napl evit kaout êr yac'h ar mor, mes ne wellae tamm; kaset a oe d'e vro, mes ar paz a greske bepred, ha ne oa netra ken anezan nemet ar relegou.\nO welet n'en devoa pareanz ebet da c'hedal digant medesined an douar, en em droas ouz re an nenv, hag e prometas en em rei d'ar misionou ma teuje d'ezan ar yec'hed. Ar yec'hed a deuas, ha Leonard a oe abostol an Itali. Redek a reas anezi eus an eil penn d'egile, hag ouspen eur wech, hag e gomzou a reas vad en pep lec'h.\nEun devez ma oa en Rom, e welas eun den o vont d'e heul en eur huanadi; dizrei a reas warnan ha goulenn a reas digantan perak oa ken glac'haret.\n- Ma Zad, eme ar paourkez den, gwelet a ret en harz ho treid ar brasan pec'her a zo war an douar.\n- Ha c'houi, ma mab, eme ar zant, ho peus kavet ennon, daoust pegen reuzeudik ac'h on, eun tad hag a vezo leun a deneredigez evidoc'h.\nKas a reas anezan d'an iliz, ha goude bezan e govesaet, e roas d'ezan, en han' Doue, ar pardon eus e bec'hejou, ha levenez ar galon war ar marc'had.\nOh! ma ouvefe an dud n'eont ket da govez pe ne govesaont ket o fec'hejou evel m'eo dleet, pegement a joa a gaver oc'h ober eur govezion vat, nag a hast o dije da gemer al louzou burzudus-ze !\nEr bla 1744, Leonard a gemeras al lestr da vont da rei eur mision d'ar C'horz. En amzer-ze e oa nebeut a beuc'h etre tud an enezen. En Kastel Acqua, dreist-oll, oa spontus bezan; kêr a oa rannet en diou gostezen, ha touet o devoa en em lazan kentoc'h eget plegan an disteran an eil d'eben. Pa zigoras ar zant e vision, an holl a deuas d'e selaou, mes an holl a zigase o armou gante bemde d'an iliz. En devez divezan, koulskoude, en eur gimiadi dioute, e pedas aneze gant kement a nerz da 'n em bardoni, ma teuas a benn da denerat ar c'halonou kaletan. En em vodan a rejod endro d'ar prezeger evit 'n em vriata, ha goude an Te Deum, ec'h ejod war ar blasen, hag eno e oe devet kement tamm poultr a chome c'hoaz da lakat er fuzuilhou.'\nEn Viterb, ar zant a lavare eun devez e vije didrue an Otrou Doue en kenver ar re a laboure d'ar zul. Eur verc'h yaouank, evit ober gwap anezan, a yeas er zul war-lerc'h da labourât d'he farkeier. Kerkent e krogas enni eun drouk-bouzellou hag a lôske anezi kement ma krede e oa o vont da vezan devet en beo; youc'hal a rê : «An tan a zo ennon ! An tan a zo ennon !» He c'hamaradezed a deuas buhan da gregi enni, mes prest goude e tremenas o c'houzanv poaniou skrijus.\nEr bla 1749, Leonard a oe galvet gant ar pab Beneat XIV, evit prepari tud Rom d'ar jubile bras a dlee digeri er blavez war-lerc'h. Rei a reas e vision kentan war blasen Navon, unan eus ar re vrasan a zo en Rorn : leun-chouk oa gant an dud; ar pab e-unan a deuas peder gwech d'e selaou.\nDaou vision-all a roas c'hoaz en daou garter-all eus kêr; epad an deveziou-ze, kement kador-govez a oa er pevar-c'hant iliz a zo en Rom e oa bagadou tud en o c'hichen o c'hortoz o zro.\nLéonard en devoa eun devosion vras da Jezuz-Krist stag ouz ar groaz, ha d'e vamm, ar Werc'hez santel.\nBemde e rê hent ar groaz.\nMervel a reas en Rom, ar 26 a viz du 1751, oajet a bevarzek vla ha tri-ugent : « Koll kalz hon deus grêt, a lavaras ar pab, pa zigasjod d'ezan ar c'helou eus e varo, mes bezan hon deus eun difennour muioc'h dirak Doue. »\nPi IX a lakas e hano war roll ar zent, an 29 a vezeven, 1867.\nNa re ês, na re diês\nEvit kaout ar pardon eus ar pec'hejou, daou dra a zo bet red a holl viskoaz : kaout keun aneze ha kaout eur mennoz start d'en, em viret dioute en amzer da zont.\nOuspen-ze, abaoue m'eo bet Jezuz-Krist war an douar, evit kaout ar pardon eus ar pec'hejou, eo red o c'hovez d'eur beleg hag eu deus galloud da rei an absolven aneze.\nAr pardon, en doare-ze, a zo eun dra ha n'eo na re ês na re diês da gaout.\nI. — Ar pardon n'eo ket re diês e gaout. Ma vije bet red, evil bezan pardonet gant an Otrou Doue, kinnig d'ezan en sakrifis eun ejen, pe eun oan, pe eur c'houblad turzunelled, pe eur c'hroueriad gwiniz hepken, petra o dije grêt ar beorien ?\nMa vije bet red, evit bezan pardonet gant an Otrou Doue, yun epad eiz de dioustu, diwar bara ha dour, petra o dije grêt ar glanvourien ?\nA drugare Doue, ne c'houlenner netra evelse; n'eus nemet anzav d'ober, hag an dra-ze n'eo na koustus evit ar yalc'h, na poanins evit ar c'horf.\nII. — Ar govezion a zo eun dra ha n'eo ket re diês; eun dra eo ive ha n'eo ket re ês.\nMont da lavaret d'eun den, n'hon deus anaoudegez ebet anezan, kouls lavaret, ar pez ne lavarfemp ket d'hon mignoned brasan, na zoken d'hon mammou, n'eo ket ken brao-ze. Tenn eo mont da govez. Anez-ze. ne vije ket kement a dud o pellât diouz ar gador-govez, hag o chom heb anzav o fec'hejou, pa dostaont outi. Tenn eo en em damall. Er govezion, n'eo ket ar c'horf a zo kastizet, nag e skianchou; ar volonte 'n hini zo en pinijen. Ha dleet eo e vefe an treo evelse, p'eo gwir hi eo he deus grêt an droug. Ar c'horf hag e skianchou ne oant nemet he servijerien.


live - Wikeriadur\nAmprestet digant an henc'halleg livel.\nUl live mañsoner. (1)\nlive /ˈliːve/ gourel (liester liveoù)\nBenveg a dalvez da wiriañ hag a-blaen pe a-serzh emañ ar pezh emeur o sevel (linenn, moger,...).\nHed muzuliet a-serzh diouzh un uhelder dave.\nLec'hiadur war ur skeul mizuliañ bennak.\nLive 1913 ar greanterezh a oa bet tizhet en-dro e 1926 [...].— (Notennoù armerzhel (11) - An armerzhioù kengladel, Emsav, niv. 13, 1968.)\ngalleg : niveau (fr)\nsaozneg : level (en)\nAnv-verb to live\n3e gour unan. lives\nAmzer-dremenet strizh lived\nAnv-gwan-verb tremenet lived\nAnv-gwan-verb bremañ living\nto live /lɪv/ verb gwan\nBevañ o chom.\nAdtapet diwar « https://br.wiktionary.org/w/index.php?title=live&oldid=309625 »\nKemmoù diwezhañ degaset d'ar bajenn-mañ d'an 12 Gen 2021, da 07:55.


Pajenn:Morvan - Buez ar Zent, 1894.djvu/245 - Wikimammenn\nPajenn:Morvan - Buez ar Zent, 1894.djvu/245\nO veza n’oa ket esklav, Beneat en devoa eunn tammik koumanant hag a c’helle dastum eur guennek bennag. D’ann oad a drivac’h vloaz e prenaz eur c’houblad ejenned gant ar guenneien-ze, hag ec’h en em lakeaz da labourat enn he gount he-unan. Mes, a benn tri bloaz goude, eunn ermit santel divar dro a lavaraz d’ezhan eunn devez : « — Petra rez aze, Beneat ? Guerz da ejenned, ro ann arc’hant d’ar paour, ha deuz ganen-me. » Beneat a zentaz var ann heur hag a ieaz da heul ann ermit.\nNe oue ket pell ganthan na zervichaz da skouer d’ann holl ermited all. Diez e vije bet kaout eunn den iaouank ken humbl, ken douget d’ar binijenn ha ken aketuz da viret ar reolenn a vuez a ioa merket d’ezhan. Iun a rea bemdez, ne eve nemed dour, kousket a rea var ar c’halet, hag ouspenn-ze e kastize c’hoaz he gorf e meur a feson all evit lakaat ar c’hig da zuja d’ar spered.\nGoude beza bevet evelse epad pemzek vloaz, Beneat a c’houlennaz beza resevet e kouent ann Tadou euz a Urs sant Fransez e Palerm. Resevet e oue gant joa, rak anavezet oa dija evit eur mignoun braz da Zoue. Eno e oue karget euz ar gegin, goude m’en devoue great he veuiou. Ar garg-ma oa ann distera hag ar boaniusa euz ar gouent; mes abalamour da ze ne blije nemed muioc’h da Veneat.\nBiskoaz keginer n’en devoue kement a fizians e Providans Doue hag ar manac’h nevez ; mes biskoaz ive ar fizians-se ne oue rekoumpanset dre gement a vurzudou. Eunn devez da bardaez, er goanv, ne oa tamm da zibri er gouent a benn antronoz, hag ann erc’h a ioa ken teo ma ne c’hellet ket mont da glask e kear. Petra ra Beneat ? karga a zour ar podou goullou hag ar barazou a ioa er gegin, ha pedi Doue da skuill varnho he vennoz. A benn antronoz, ar podou hag ar barazou-ze a ioa leun a besked, hag ar venac’h ne vankaz ket a voued d’ezho.\nEunn devez all, dioc’h ar mintin, e teuaz tregont mansouner da labourat d’ar gouent. O veza n’edot ket var c’hed anezho enn deiz-se, ne oa netra da rei d’ezho d’ho mern, ha goulskoude e renket ho beva, Ar superior a ioa nec’het dija, mes Beneat a lavaraz: « — Doue a\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/245&oldid=137432 »


Ragenskrivañ e skolaj Diwan Jakez Riou / Préinscription au collège Diwan Jakez Riou\nFollenn da zegas d’ar skolaj kerkent ha ma c’hellit pe d’an diwezhatañ an 11 a viz Mae 2020. Fiche à retourner au collège aussitôt que possible ou au plus tard le 11 mai 2020. - Ragenskrivañ 6ved.pdf Skolaj Diwan Jakez Riou 5 straed...\nDigoret eo mirdi skolajoù Diwan Penn-ar-bed! (Trugarez Sonia!) Ar Getty Museum e Los Angeles, n'eus roet un daedenn, goulennet en d'eus gant an dud, dibab un daolenn hag adober anezhañ gant ar pezh o deus er ger e pad ar c'henfinañ....\nEnor da Louise Ebrel, aet d'an anaon dilun. Deuet 'oa er skolaj e 2009 evit reiñ kentelioù kan d'ar skolajidi. Lod o deus heuliet mat he alioù 'vat! Evit prientiñ fest-noz fin ar bloaz ha kan ar bobl Tregon e meurzh 2009 e oa bet pedet...


Dmitriy Medvyedyev - Wikipedia\n(Adkaset eus Dmitri Medvedev)\nE 1965, e Leningrad, e oa ganet Dmitriy Anatolyevitch Medvyedyev (ruseg: Дмитрий Анатольевич Медведев) (distagadur: treuzlizherennadur Dmitrij Anatol′jevič Medvedev; IPA /dmʲitrʲɪj ɐnɐˈtolʲjɪvʲɪtɕ mʲɪˈdvʲedʲɪf/).\nE respet er politikerezh hag en aferioùAozañ\nEtre 1991 ha 1996 e oa bet priziaour war ar gwir evit Vladimir Poutin. E 1999 e oa besmestr melestradur ar Prezidant. E 2000 e oa prezidant kuzul-merañ Gazprom. E 2002 e oa e penn melestradur ar Prezidant.\nE 2005 e oa kentañ beskentañ Ministr Rusia ha prezidant kuzul merañ Gazprom evit an eil gwech.\nPrezidant Rusia ha Kentañ Ministr en-droAozañ\nD'ar 7 a viz Mae 2008 e teu da vezañ 3de prezidant Rusia. War-dro 70% eus ar mouezhioù a yeas gantañ d'an dilennadegoù aozet d'an 2 a viz Mae. Harpet e oa gant Vladimir Poutin, ha n'halle ket en em ginnig en-dro evit un trede respet, ha meur a strollad politikel a-du gant hemañ . Goude ur respet m'en doa Vladimir Poutin da gentañ ministr, e lez e blas da hemañ evit ar votadegoù prezidant war-lerc'h. Dilennet Poutin setu Medvyedyev da Gentañ Ministr d'e dro (2012). Mic'hail Michoustin en deus graet e lec'h d'ar 16 a viz Genver 2020.\n↑ Putin sees Medvedev as successor BBC News\n↑ (fr) Benoît Vitkine, « Mikhaïl Michoustine, spécialiste des impôts et poète à ses heures, désigné premier ministre russe », Le Monde, 16 Genver 2020.\nAdtapet diwar « https://br.wikipedia.org/w/index.php?title=Dmitriy_Medvyedyev&oldid=1863810 »\nDernière modification le 20 Gen 2020, à 20:30\nKemmoù diwezhañ degaset d'ar bajenn-mañ d'an 20 Gen 2020, da 20:30.


Roomp bec’h evit hor glad ! · Région Bretagne\nDegemer > Hor c’heleier > Roomp bec’h evit hor glad !\nEmpentit ur raktres evit brudañ, nevesaat ar glad pe lakaat arc’hant evitañ en un doare nevez : betek an 12 a viz Ebrel e c’hallot respont d’ar galv-mañ da raktresoù evit 2021 abalamour da lakaat glad Breizh da vevañ gant un obererezh a-stroll gant tud a-youl vat !\nLedan-tre eo ar seurtoù glad a c’hall bezañ danvez ho raktres, koulz ar savadurioù, an arrebeuri hag ar bigi, al lec’hioù hag an traoù dizanvezel !\nFellout a ra deoc’h da vat sevel ur raktres en ho kornad war-dro ar glad ? An engouestl a-youl vat eo tem hon obererezh war ar glad evit ar mare 2020-2022 : rak fellout a ra deomp reiñ muioc’h a lañs d’an traoù ha broudañ an oberoù youlek ha digustum war-dro anaout, reneveziñ ha lakaat brudañ glad Breizh war an tachennoù sevenadurel ha sokial. Savit ho raktres diwar ur c’hoant a-stroll, pe un ezhomm embannet gant ho skipailh, da sikour saveteiñ pe degas buhez en-dro d’ar glad lec’hel. A bep seurt traoù a c’haller ober : obererezhioù en-dro d’ar glad savadurel, d’an arrebeuri pe d’ar bigi (chapelioù, poulloù-kannañ, feurmioù, milinoù, kestell, kreñvlec’hioù…), d’al lec’hioù kaer (parkoù ha liorzhoù) pe d’ar glad dizanvezel (troioù-micher teknikel, pleustroù sevenadurel evel ar c’han, an dañs…). Broudañ a reomp ar soñjoù nevez hag an oberoù a-stroll evit lakaat hor glad da vevañ ha da vezañ afer an holl !\n3 rummad raktresoù gant palioù disheñvel\nRenabliñ pe studiañ ar glad gant sikour an dud.\nReneveziñ a-stroll ar glad na vez ket gwarezet evit lakaat anezhañ war wel : labourioù ha chanterioù a-youl vat war un dro gant ar pezh a sell ouzh brudañ ha talvoudekaat.\n3- Lakaat brudañ\nLakaat brudañ a-stroll ar glad, koulz ar glad gwarezet hag an hini n’eo ket : obererezhioù digustum, war hir dermen pe evit un darvoud hepken, abalamour da lakaat an dud d’ober anaoudegezh gant ar glad lec’hel, d’aozañ abadennoù dudi war al lec’h pe en-dro d’ar monumant, pe evit lakaat anezho da vezañ lec’hioù bev adarre.\nPiv a c’hall kemer perzh ?\nAr strollegezhioù hag ar c’hevredigezhioù e Breizh evit al lodennoù 1 ha 2\nAr c’hevredigezhioù e Breizh evit al lodenn 3\nSellit ouzh ar fichenn bleustrek evit gouzout hiroc’h war ar galv da raktresoù evit 2021, deuit e darempred ganeomp ma fell deoc’h bezañ kuzuliet ha kasit ho teuliad a-raok an 12 a viz Ebrel 2021. En ho raktres eo ret deoc’h lakaat tud a-youl vat e-barzh ar jeu (izili kevredigezhioù, annezidi ur c’harter, bugale ur skol, tud yaouank, tud kozh un AHDOD…) evit un obererezh a-stroll douget gant ur gevredigezh pe ur strollegezh.\nC’hoariit asambles en-dro da raktresoù digustum !


Sebastian ar Balp - Wikipedia\n(Se)bastian ar Balp a oa bet e penn Emsavadeg ar Bonedoù ruz.\nGanet e oa bet e 1639 e Kerglof (Kernev). Mab e oa da vilinerien. Graet en doa studioù war ar Gwir e Naoned evit dont da vezañ noter real.\nDimeziñ a reas gant Anna Riou e 1662. Mont a reas da di e wreg da chom, e Magoarem (Kerglof). Tri bugel o deus bet : Mari (°1664), Glaoda (°1667), hag Herrietig (°†1675). Goude-se e oant aet da c'h-Garzh ar Groaz da chom.\nDrouklazhet e voe e-kerzh nozvezh an 2 d’an 3 a viz Gwengolo 1675, noz kent an emsavadeg vras raktreset, e kastell an Timeur e Poullaouen, gant breur markiz al lec'h, Claude de Percin de Montgaillard.\nInteret e oa bet en iliz Kerglof.\nProsez a voe graet da gorf Sebastian ar Balp. Dizouaret e voe, dizempret ha lakaet war ziskouez dirak kastell an Timeur.\nLavaret e veze e oa e benn marv hag e eskern e chapel Sant Drezouarn e Kerglof. Laeret eo bet ar penn-se e 1995.\nSkeudenn ar Balp en amzer a-vremañ[kemmañ | kemmañ ar vammenn]\nBev-mat eo chomet skeudenn (Se)bastian ar Balp e bro Poc'hêr. E anv zo bet roet da salioù sokiosevenadurel pe da straedoù ar vro. Chom a ra arouez ar werin a sav a-enep ar re c'halloudek ha difenner gwirioù Breizh a-enep ar jakobinelezh ha gwask ar Stad C'hall. Setu perak e vez graet dave dezhañ a vare dre vare gant an Emsav.\nGwerz ar Balp, sonenn savet gant Kerlann.\nBALB (Breuriezh Al Levrioù Brezhoneg), un aozadur savet evit gwerzhañ levrioù brezhonek goude ar brezel.\nE 2006 e klask Prefed Penn-ar-Bed mirout na vije skeudenn Sebastian ar Balp war panell vrudañ kêr g-Karaez war-hed an hent bras.\n(Ur skeudenn eus ar banell-se).\nArmand Puillandre, Sébastien Le Balp, Bonnets rouges et Papier timbré, Kan an Douar, Keltia Graphic, 1996.\nAdtapet diwar « https://br.wikipedia.org/w/index.php?title=Sebastian_ar_Balp&oldid=1817010 »\nIstor Breizh er XVIIvet kantved\nKemmoù diwezhañ degaset d'ar bajenn-mañ d'an 20 Kzu 2018, da 17:39.


Skol Diwan Louanneg\nEn arvar eo bet skol Diwan Louaneg gant ma ne oa savadur ebet ken evit ar skol war ar gumun. Gant Ai’ta! eo bet divizet souten ha reiñ sikour d’ar skol o skrivañ ul lizher foran d’an aotrou maer ha d’an ti-kêr. Kinniget eo bet d’an holl dud adkemer hol lizher a-benn kas anezhañ d’an […]\nVotadeg Ai’ta ! e Karaez\n«Daoust ha mat eo deoc’h e vefe divyezhek brezhoneg-galleg ti-post Karaez ?» Setu ar goulenn a vo savet ouzh pratikoù Post kêrbenn ar Poc’her, d’ar sadorn 2 a viz Even, etre 10 eur ha kreisteiz. A-benn nebeut e vo boulc’het gant labourioù bras evit modernelaat an ti-post-se. Perak na vefe ket lakaet ar brezhoneg war-wel […]\nFest-noz kengred gant Ai’ta!\nFest-deiz Zovach 3 e ti-gar Lannuon\nAozet e oa bet gant Ai ’ta ! Bro-Dreger, Strollad Tregeriz savet a-benn difenn ar brezhoneg, ur “Fest-deiz Zovach” e diabarzh ti-gar SNCF Lannuon d’ar Sadorn 28 a viz C’hwevrer adalek 5e00 goude merenn. Gant an oberenn festus-se oa bet divyezhekaet ar skritelladur gant peg-sunioù. Ha diskwelet eo bet d’an SNCF zo ur gwir youl […]\nAi’ta ! e ti-Post an Oriant\nD’ar sadorn 31 a viz Genver e oe tolpet un 30 ezel ha mignon Ai’ta ! Bro Gwened dirak ti-post an Oriant aveit sevel a-enep da gomzoù chalus renerezh ar Post e Breizh. Un tamm abadenn farsus a voe c’hoariet àr skalieroù an ti aveit gober goap ag arguzennoù toull ar Post : un den […]


Buhez ar Sent/1894/Hug - Wikimammenn\nBuhez ar Sent/1894/Hug\n◄ Benjamin Hug Fransez a Baol ►\nSant Hug a ioa ganet e Frans, e kichen kear Valans enn Dophine. He dad hag he vamm a ioa tud a lignez huel, mes brudetoc’h oant c’hoaz dre ho vertuz eget dre ho noblans. He dad a ioa bet pell oc’h heul ann armeou ; mes bet oa ato eunn den a relijion, ha d’ann oad a bevar-ugent vloaz ec’h en em dennaz enn eur gouent el leac’h ma vevaz c’hoaz trivac’h vloaz. He vamm a jomaz er gear gant he bugale all, hag a veve enn he zi evel eul leanez enn he c’houent. Ho daou o devoue ann eur, p’edont var ho zremenvan, da reseo ho zakramanchou diveza digant ho mab, a ioa dija eskop d’ann ampoent, ha da vervel etre he zivreac’h.\nEunn nozvez e velaz dre he gousk seiz steredenn, skeduz meurbed, o kerzet dirazhan hag oc’h he hencha da vont da eul leac’h gouez euz he eskopti, hanvet ar Chartreuz. Prest goude, seiz den a deuaz da c’houlenn diganthan eur plas distro bennag da ober ho ermitach : ar seiz den-ma oa sant Bruno hag he c’houec’h koumpagnoun. Ar Zant a anavezaz dioc’htu oa hi ar seiz steredenn en doa guelet dre he gousk. Ho c’has a eure he unan d’ar Chartreuz, ha sevel a rejont eno eur gouent hag a zo c’hoaz hirio enn he za.\nTad ha mamm sant Hug o deuz bet ann eur da reseo ho zakramanchou diveza digant ho mab, d’ann ampoent ma’z oa dija eskop, ha da vervel etre he zivreac’h. Meritet o devoa ann dra-ze dre ar skouer vad ha dre ann deskadurez kristen o doa roet d’ezhan enn he iaouankiz. Ha c’houi a fell d’ehoc’h kaout plijadur gant ho pugale enn ho kozni ! Kelennit anezho ervad, lakit abred doujans ha karantez Doue enn ho c’haloun, hag evelse o devezo ive doujans ha karantez evidhoc’h. Eur c’hrouadur savet mad, eur c’hrouadur fur, a ra gloar hag euruzded he dad hag he vamm ; er c’hountrol, eur mab savet fall, eur mab dizuj ha direol, a vezo abred pe zivezad eur vez hag eur rann-galoun evitho.\nAdtapet diwar « https://br.wikisource.org/w/index.php?title=Buhez_ar_Sent/1894/Hug&oldid=23055 »\nKemmoù diwezhañ degaset d'ar bajenn-mañ d'an 23 Mez 2011, da 10:55.


Petite Enfance - Ofis Publik ar Brezhoneg\nKartenn lec'hioù degemer ar vugaligoù\nUl liamm start etre ho pugale ha c'hwi\nUr gennad a grou implijoù\nSikour da vont gant ur stummadur\nAbaoe kreiz ar bloavezhioù 2000 e vez muioc'h-mui a vrezhoneg el lec'hioù ma vez degemeret bugaligoù. Labourat a ra an OPAB war an dachenn strategel-mañ ivez da-geñver ar gefridi fiziet ennañ evit diorren implij ar brezhoneg.\nHa pa ne ouifec’h ket c’hwi ar yezh, e c'hallit dibab evit ho pugale lec’hioù a raio war o zro e brezhoneg ha kement-se a-raok ma’z afent d’ar skol. Dre-se e teuio ho pugale da vezañ divyezhek brezhoneg-galleg diouzhtu.\nMa komzit brezhoneg er gêr dija e c'hallit fiziout ho pugale en ur vagouri pe ur skoazellerez-vamm vrezhonek evit ma vo komzet outo en o yezh-vamm.\nDa gaout muioc’h a ditouroù e c’hellit mont e darempred gant an OPAB.\nUr gennad eus ar re bouezusañ eo hini ar vugaligoù evit a sell ouzh reiñ implijoù d'ar vrezhonegerien. Gant ar stummadurioù hir e-pad 6 pe 9 miz war ar brezhoneg e c'hallot deskiñ ar yezh ha diwar se tapout barregezhioù micherel ouzhpenn.\nAl lec’hioù degemer stroll evit ar vugaligoù, staliet e Penn-ar-Bed, hag o deus ur statud kevredigezhel, publik pe gant un dileuriezh a servij publik, a c’hall tennañ gounid eus ur skoazell a 7000 euro lakaet e plas gant Kuzul-departamant Penn-ar-Bed evit stummañ d’ar brezhoneg an implijidi pe ar wazourien. Gant ar skoazell DESK-Bugaligoù e c’hell bezañ klokaet ar stignad-mañ.


Tregeiriog zo ur gêriadenn e kontelezh Wrecsam, e biz Kembre. Emañ e Dyffryn Ceiriog, e-kichen an Afon Ceiriog, war an hent etre Glynceiriog ha Llanarmon Dyffryn Ceiriog. E kumuniezh Ceiriog Ucha emañ.\nEmgann Crogen a c'hoarvezas e-kichen Tregeiriog e 1165, pa voe trec'h Kembreiz Owain Gwynedd war arme ar roue Herri II (Bro-Saoz).\nEus Tregeiriog e oa Richard Jones Berwyn, unan eus trevadennerien gentañ ar Wladfa e Patagonia.\nAdtapet diwar « https://br.wikipedia.org/w/index.php?title=Tregeiriog&oldid=1921271 »


Ahazia (roue Israel) - Wikipedia\nAhazia (roue Israel)\nAhazia, pe Akazia  (hebraeg: אֲחַזְיָה ’Ăḥazyāhū, "Yahu en deus tapet krog"; Ochozias e latin) a oa mab da Ahav, a voe roue Israel e-pad daou vloaz (-853 KJK - -852 KJK), hervez an Testamant Kentañ.\nAhazia, e Promptuarii Iconum Insigniorum Guillaume Rouillé\nSetu ar pezh a lenner diwar e benn e Kentañ Levr ar Rouaned (1R 22, 53-54) :\n« Hag e reas ar fall ouzh daoulagad an Aotroù, hag e kerzhas war roudoù e dad ha war roudoù e vamm, ha war roudoù Yarovam, mab Nevat, a rae da Israel pec'hiñ. Hag e servijas Baal, hag e stouas dirazañ, hag e hegasas Doue Israel, a-grenn evel m'en devoa graet e dad. » \nHervez Eil Levr ar Rouaned e kouezhas klañv goude bezañ kouezhet « dre gloued e gambr-uhel, e Shomron ».\nKas a reas kannaded da c'houlenn digant Baal-Zevouv hag-eñ e vevfe diwar ar c'hleñved. Ar re-mañ a gavas war o hent ar profed Elia a lavaras dezho « Evel-hen e komz an Aotroù : Ha n'eus ket a Zoue en Israel pa gasez da c'houlennata Baal-Zevouv, doue Ekron ? Setu perak, ar gwele ma'z out savet warnañ, ne ziskenni ket dioutañ, rak mervel a ri ! \nLenn a reer en destenn e varvas Ahazia « hervez komz an Aotroù lavaret gant Elia ».\nE vab Yoram a renas war e lerc'h.\n↑ "Akazia" e troidigezh Gwilh ar C'hoad, p 322\n↑ Troididigezh An Tour-Tan, eil levrenn, p 163\n↑ Troidigezh An Tour-Tan, eil levrenn, pp 167-168.\nAdtapet diwar « https://br.wikipedia.org/w/index.php?title=Ahazia_(roue_Israel)&oldid=1703156 »\nDernière modification le 21 Mae 2016, à 08:28\nKemmoù diwezhañ degaset d'ar bajenn-mañ d'an 21 Mae 2016, da 08:28.


Jaskier - Wikipedia\nAdsevel cosplay eus ar Witcher gant Jaskier a-gleiz\nJaskier pe Jasquier, Dandilion evit an droidigezh saoznek, lesanvet beskont Julian, a zo un dudenn ijinet e bed ar romantoù ha c'hoarioù video The Witcher. Krouet gant Andrzej Sapkowski evit danevelloù, deuet eo da vezañ ur benndudenn en heuliad romantoù The Witcher ha goude-se re an adsevel doare c'hoarioù video.\nUr barzh eo eñ, c'hoarier lud, mailh eo evit kontañ istorioù harozed (dreist-holl re Geral a Rivii) pe mojennoù kozh. Plijet bras eo ivez da seniñ ha kanañ kanaouennoù hudur pa vez paotred o selaou anezhañ e-pad festoù pe kanaouennoù romantel pa vez merc'hed dirazhañ. Ar merc'hed a zo dedennet bras gantañ.\nKamalad bras Geralt a Rivii, tost e chom eus outañ e-pad an troioù-kaer a vez roet da lenn pe da c'hoari e bed ar Witcher (Wiedźmin). Klask a ra sikour e gamarad evit dont a-benn da drec'hiñ e enebourien dreist-holl en ur gavout titouroù.\nTro-spered[kemmañ | kemmañ ar vammenn]\nMerc'hetaer daonet, alies en em gav gant kudennoù o tont eus ar gwazed pe eus tadoù. Prederour war ar vuhez, met furlukin, dedennet bras eo gant an evaj hag ar c'hoari poker. Alies en em gav en toull-bac'h ha rediet e vez gortoz sikour e gamalad Geralt evit bezañ dieubet. Ma seblant digalon da gentañ, en gwirionez ez eo un dudenn kalonek gant ma n'en deus ket da gemer perzh en un emgann. Spiañ a ra dreist-holl evit e gamalad.\nThe Witcher romantoù\nWiedźmin • Miecz przeznaczenia • Ostatnie życzenie • Krew elfów • Czas pogardy • Chrzest ognia • Wieża Jaskółki • Pani Jeziora • Sezon burz •\nTudennoù • Geralt z Rivii • Triss Merigold • Yennefer z Vengerbergu • Ciri • Vesemir • Vernon Roche • Jaskier\nThe Witcher c'hoarioù video\nThe Witcher 1 • The Witcher 2: Assassins of Kings • The Witcher 3: Wild Hunt •\nThe Witcher (bandenn treset) • The Witcher (stirad skinwel) • The Witcher card game\nAdtapet diwar « https://br.wikipedia.org/w/index.php?title=Jaskier&oldid=1733929 »\nTudennoù The Witcher\nKemmoù diwezhañ degaset d'ar bajenn-mañ d'an 9 Gen 2017, da 07:46.


Pajenn:Troude ha Milin - Ar marvailler brezounek.djvu/220 - Wikimammenn\nPajenn:Troude ha Milin - Ar marvailler brezounek.djvu/220\nSada neuze ann tad o vont kuit ac’hano, ann daelou leiz he zaoulagad ; ne dalie ket d’ezhan lenva hiviziken, great e voa ar stal.\nEn em gaout a ra er gear, ha goude displega d’he ziou verc’h kosa penaoz e voa bet digemeret gant al loen, ne voa ket ken drouk anezhan ha ma voa da welet, e lavaraz : — Sada me brema, va bugale, dizounet mad er weach-man dioc’h ar stultenn am boa bet da zimezi. Hiviziken n’ho peuz ezomm e-bed da gaout aoun e venn-me ken diot all ha ma voann enn amzer zo bet ; ho c’hoar iaouank e deuz pareet ac’hanoun dioc’h ar c’hlenved fall-ze.\nLezomp brema ar re-ma er gear da ober ha da lavaret ar pez a garint, ha distroomp da welet penaoz ez a ann dro gant ar verc’h iaouanka du-ze. Kerkent ha ma voa eat ann tad kuit, al loen a lavaraz da Vari : — Brema ez oc’h ar rouanez ama ; setu aze dillad, levriou ha binviou a bep seurt\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/220&oldid=114275 »\nKemmoù diwezhañ degaset d'ar bajenn-mañ d'an 4 Meu 2018, da 22:04.


Stumm eus an 19 C'hwe 2021 da 13:10\n19 okted ouzhpennet , 9 miz zo\nStumm eus an 19 C'hwe 2021 da 13:00 (kemmañ)\nStumm eus an 19 C'hwe 2021 da 13:10 (kemmañ) (dizober)\n'''Georges Jacques Danton''', lesanvet d'Anton <ref>''Quand il s'installe à Paris avant la Révolution : Cabinet de M. d’Anton, avocat ès conseils'' (mammenn : L’État actuel de Paris de 1788).</ref>, ganet d'ar [[26 a viz Here]] [] en [[Arcis-sur-Aube]] hag aet da Anaon d'ar [[5 a viz Ebrel]] [] (16 germinal bloavezh II) e [[Pariz]], a oa un alvokad e [[Kuzul roue Bro-C'hall|kuzul ar Roue]] hag ur politikour gall, ministr ar justis. Danton a oa unan eus pennoù bras an [[Dispac'h Gall]], evel [[Honoré-Gabriel Riqueti de Mirabeau|Mirabeau]]. An daou zen a oa prezegerien dispar gant ur spered bouilh, met Danton a oa ivez un den a blije dezhañ bevañ diroll (enebourien ar Reveulzi a rae eus outañ « ''Mirabeau ar wazh-dour'' »). E-tal da Danton e vez [[Robespierre]] hag en doa eñ ur vuhez enep a-grenn diouzh e hini. Danton eo hag a oa bet paotr ar « Patrie[[Vammvro en dangerarvar]] » pa oa bet aloubet ar vroBro-C'hall e-kerzh aloubadenn Eost 1792. Deuet e oa a-benn da unvaniñ darn eus ar reveulzierien a-enep an alouber en ur implij an holl daoreoù posubl : embann a rae evit trec'hiñ an enebour e oa "Ret [eo] deomp kaout herbed, herbed c'hoazh, herbed bepred, ha Bro-C'hall a vezo savetaet" evit trec'hiñ an enebour. Dre pleustrelouriezh, e oa kroget er memes koulz da glask ar peoc'h gant enebourien ar vro dre emglevioù kuzh.\nEvel Robespierre, dont a ra buan da vezañ un den dreistordinall gant harperien leal. Evit an istorourien hervez ma z'int evita-du gant Robespierre pe gant Danton e vo stourmoù ideologel ha politikel garv dreist-holl e-kerzh an [[Trede Republik c'hall|Trede Republik]]. Evit harperien Robespierre, Danton a oa ur politikour hep damant, tost ouzh an arc'hant, prest da dreitouriñ an Dispac'h. Evit e harperien e oa un demokrat birvidik, brogarour don hag un den Stad brokus.\n== Flastridigezh al luskadoù ==\nDanton ne glev ket an dud a lar dezhañ skampañ kuit : « ne gemerer ket ar vro dindan e solioù. » D'an 30 a viz Meurzh 1794, Komite ar Salud Publik a embann an urzh harzañ anezhañ gant [[Jean-François Delacroix|Delacroix]], [[Camille Desmoulins]] ha [[Pierre Philippeaux|Philippeaux]]. Da Saint-Just eo bet fiziet sevel un dezrevell justis gant ar [[Koñvañsion vroadel|Goñvañsion Vroadel]]. Harpet gant Robespierre, c'hoant en deus e vefe amañ ar re tamallet pa vo lennet an dezrevell hag e vefent harzet a-raok e fin al lennadenn. Darn ar C'homite a zo enebet rak soñjal a ra dezho e c'hellfe bezañ embannet titouroù arvarus dre gomz. "Ma ne vez ket dibennet eo ni hag a vo dibennet". Fuloret ruz, Saint-Just a vije bet o bannañ e dog en tan.\nAdtapet diwar « https://br.wikipedia.org/wiki/Dibar:MobileDiff/1895772 »


tabouret de bar blanc ikea – snowify.me\nBy snowify on Tuesday, April 17, 2018\ntabouret de bar blanc ikea table basse vintage ikea trendy table conforama u caen with tabouret de bar blanc ikea table tabouret de bar pliant blanc ikea.\ntabouret de bar blanc ikea ikea chaises de bar great gallery of tabouret de bar pliant conforama versailles u avec ahurissant ikea chaises de bar amazing tabouret tabouret de bar pliant blanc ikea.\ntabouret de bar blanc ikea cheap latest affordable dco tabouret bar rotin brest photo incroyable tabouret de bar ikea with tabouret de bar ikea pliant with tabouret de bar ikea pliant tabouret de bar.\ntabouret de bar blanc ikea ikea glenn tabouret de bar tabouret de bar pliant blanc ikea.\ntabouret de bar blanc ikea good design tabouret bar en bois creteil design phenomenal tabouret tolix blanc bois with tabouret tolix imitation tabouret de bar pliant blanc ikea.\ntabouret de bar blanc ikea ikea tabouret de bar pliant blanc ikea.\ntabouret de bar blanc ikea tabouret bar bois ikea cheap tabouret ikea bar with siege de bar ikea tabouret table legs tabouret bar bois ikea tabouret de bar pliant blanc ikea.\ntabouret de bar blanc ikea ingolf tabouret de bar a dossier tabouret de bar pliant blanc ikea.\ntabouret de bar blanc ikea top beautiful tabouret de bar a dossier platre surprenant tabouret scandinave blanc de bar design ikea bosse with ikea tabouret pliant with tabouret de bar tabouret de bar p.\ntabouret de bar blanc ikea chaise de bar blanche tabouret mika coloris blanc vente cuisine 12 tabouret de bar pliant blanc ikea.\ntabouret de bar blanc ikea stunning henriksdal tabouret de bar dossier with tabouret de bar blanc ikea tabouret de bar pliant blanc ikea.\ntabouret de bar blanc ikea hauteur bar cuisine ikea awesome decoration hauteur tabouret de bar stool blanc with hauteur plan de hauteur bar cuisine ikea tabouret de bar pliant blanc ikea.\ntabouret de bar blanc ikea tabouret de cuisine ikea ikea tabouret de bar chez ikea tabouret de bar pliant blanc ikea.\ntabouret de bar blanc ikea excellent finest tabouret de cuisine blanc mobilier maison tabouret de bar hauteur with chaise cm ikea with tabouret de bar blanc ikea tabouret de bar pliant blanc ikea.\ntabouret de bar blanc ikea tabouret de bar 65 cm ikea le havre tabouret de bar pliant blanc ikea.\ntabouret de bar blanc ikea tabouret blanc ikea design ikea tabourets bar ikea tabouret bar franklin de tabouret franklin ikea tabouret tabouret de bar pliant blanc ikea.\ntabouret de bar blanc ikea tabouret bar ikea cool tabouret metallique rouge aulnay sous bois garage ahurissant tabouret de bar ikea tabouret bar ikea tabouret de bar pliant blanc ikea.\ntabouret de bar blanc ikea chaise tabouret ikea chaise de bar pas cher ikea cool dco tabouret de bar blanc calais tabouret de bar pliant blanc ikea.\ntabouret de bar blanc ikea tabouret bar bois ikea bar excellent bar u bar meuble bar cave a vin tabouret de bar pliant blanc ikea.\ntabouret de bar blanc ikea glenn tabouret de bar tabouret de bar pliant blanc ikea.\ntabouret de bar blanc ikea free tabouret de bar bleu u marseille u rouge photo galerie tabouret de bar ikea bosse industriel action pliant leroy merlin with ikea tabouret de bar with tabouret de bar p.\ntabouret de bar blanc ikea perfect tabouret haut cuisine ikea tabouret de cuisine ikea ikea tabouret haut de cuisine tabouret de bar cuisine design u with tabouret cuisine ikea tabouret de bar pliant.\ntabouret de bar blanc ikea excellent excellent tabouret de bar hauteur m brest idee incroyable tabouret de bar pas cher alinea conforama design with tabouret de bar bois ikea with tabouret de bar plia.\ntabouret de bar blanc ikea enchanteur tabouret de bar blanc pas cher et tabouret blanc ikea simple dco inspirations images tabouret de bar pliant blanc ikea.\ntabouret de bar blanc ikea chaise ikea blanche chaise et tabouret de bar cuisine moderne blanche ikea cuisine bar tabouret bar tabouret de bar pliant blanc ikea.\ntabouret de bar blanc ikea janinge tabouret de bar tabouret de bar pliant blanc ikea.\ntabouret de bar blanc ikea ikea tabourets bar ikea tabouret bar cuisine beautiful cuisine ikea ancien modele tabouret de bar tournant ikea tabourets bar tabouret de bar pliant blanc ikea.\ntabouret de bar blanc ikea chaises bar ikea chaises bar ikea gallery of tabouret bar tabouret noir et blanc tabouret bar tabouret de bar pliant blanc ikea.\ntabouret de bar blanc ikea tabouret de bar ikea good dco tabouret de comptoir pivotant saint etienne housse ahurissant tabouret tolix tabouret de bar pliant blanc ikea.


Minerva (Μινέρβα en henc'hresianeg), merc'h da Yaou, a oa anv an doueez Atena gant ar Romaned.\nLavinia Fontana, Minerva o wiskañ he dilhad, 1613, Galeria Borghese, Roma.\nDoueez ar furnez, ar brezel, ar skiantoù, an arzoù e oa, hag ivez hini an dimezioù, hag ar ganedigezhioù.\nHogen diaes kavout doareoù disheñvel etre doueez Hellaz kozh ha hini Roma.\nDont a ra an anv Minerva eus hini an doueez etrusk Menrva. Mesket e vije bet an anv gant o ger "mens" (spered) dre ma’z eo ivez doueez ar meiz.\nGant an anv Minerva Medica, e voe gwarezerez ar vezeien.\nE Roma e veze enoret war ar menez Kapitol, adalek an 19 betek an 23 a viz Meurzh, deizioù a oa bet anvet Quinquatria, war-lerc'h Idoù Meurzh. Gouelioù all a oa, ar Minusculæ Quinquatria, war-lerc'h Idoù Mezheven, d'an 13 eus ar miz, gant fleütourien, a veze alies el lidoù relijiel.\nE 207 kent JK e voe savet ur gevrenn barzhed hag aktourien da ober lidoù e templ Minerva war ar menez Aventin. En o zouez e oa Livius Andronicus. Ur seurt kreizenn sevenadurel a bouez e oa templ Minerva an Aventin da arzourien ar Republik Roman. Enoret e veze Minerva er menez Kapitol, e templ Minerva Medica, ha gant Yaou ha Junon e oa e Triad ar C'hapitol (Triada capitolina).\nAzeulet e veze ivez er "Delubrum Minervæ", un templ savet war-dro 50 kent JK gant Pompeius e-lec'h ma voe savet diwezahtoc'h iliz Santa Maria sopra Minerva, tost d'ar Piazza della Minerva a vez gweladennet hiriv nepell diouzh ar Pantheon.\nUr pennad diwar he fenn zo el levr De mulieribus claris gant Boccaccio.\nAdtapet diwar « https://br.wikipedia.org/w/index.php?title=Minerva&oldid=1888048 »\nKemm diwezhañ d'an 15 Du 2020 da 13:24\nKemmoù diwezhañ degaset d'ar bajenn-mañ d'an 15 Du 2020, da 13:24.


Mainz (Moguntiacum pe Mogontiacum e latin, Mayence e galleg ha gwechall e saozneg, Magonza en italianeg, Moguncja e poloneg, Maguncia e spagnoleg) eo kêr-benn ha brasañ kêr stad Rheinland-Pfalz en Alamagn, war lez kleiz ar Roen, dirak kember ar stêr Main. Ur gêr roman kozh e oa, brudet e oa he skol-veur adalek ar Grennamzer, hag un arc'heskobiezh e oa ivez. Dilenner an Impalaeriezh santel roman german e oa an arc'heskob. 209.779 a dud a oa o chom e kêr e dibenn 2015.\nPelec'h emañ Mainz en Alamagn.\nMogontiacum, krenv-lec'h roman war ar stêr Roen, ha kêr-benn Germania Superior.\nBro-Saoz Watford 1956\nBro-C'hall Dijon 1957\nKroatia Zagreb 1967\nBroioù Katalan València 1976\nIsrael Haifa 1981\nAlamagn Erfurt 1988\nStadoù-Unanet Louisville 1994\nAdtapet diwar « https://br.wikipedia.org/w/index.php?title=Mainz&oldid=1717316 »\nKemmoù diwezhañ degaset d'ar bajenn-mañ d'an 4 Gwe 2016, da 07:25.


Dordogne : an Departamant evit an okitaneg\nCulture & Patrimoine, E brezhoneg, Histoire, International, Patrimoine\nD’an 23 a viz kerzu e oa bet votet gant departamant an Dordogne ur steuñv evit sikour ar c’humunioù a oa en aviz staliañ panelloù bourk en okitaneg. Hiviziken e vo paeet ar panelloù-se gant an Departamant. ‘Pezh a boulzo ar c’humunioù paour war ar maez da choaz yezh ar vro hep bezañ lakaet nec’het gant an dispignoù o doa soñjet ar guzulierien.\nSetu ur soñj mat ! Disadorn dremenet eo bet staliet panelloù « Manzac de Vern » gant kumun « Manzac-sur-Vern » (e galleg) da skouer. 568 anneziad a zo er gumun-se. Gant an Departamant eo bet paeet ar panelloù evel ar pezh a oa bet embannet. Kumunioù all a zo e soñj ober ar memes tra.\nFoto : kumun Manzac de Vern\nTags : Dordogne, Dordonha, Marzac-sur-Vern, occitan, okitaneg


Journal de Renaud Camus, mercredi 11 décembre 2019\ncréée le mercredi 11 décembre 2019, 22 h 39\nmodifiée le mercredi 11 décembre 2019, 22 h 46Plieux, mercredi 11 décembre 2019, sept heures vingt, le soir. Les travaux de la rue se sont immédiatement vengés de mes médisances à leurs propos dans ~~’~~~~~~~ ~~~~ ~~~~~~~~. ~~~~~~~~’~~~~ ~~’~~~~ ~~~~~~~~~, ~~~~ ~~~ ~~~~~~~-~~~~~ ~~~~~ ~~~ ~~ ~~ ~~~ moins trois mois, ~~’~~~~~~~ ~~~ ~~~~~’~~~~~~ ~~~~ ~~~~~~ ~~~~~~~~~~ ~~~~ ~~~~~~~~ ~~~~~ ~~~~ ~~~~ ~~~ ~~~~~~~~~~. ~~ ~~~~~~ ~~~~ ~~~~~~~~~~~ ~~~ ~~~~~~ ~~~~ ~~~ ~~~~~~~~~, ~~~ ~~~ ~~~~~~~~ ~~~~ ~~’~~~~~~~~~~ pour débarquer ses ~~~~~~~~~~~~, ~~~~~~~ ~~~~ ~~~ ~~~~~~~~~~ ~~~~ ~~~~~~~~~ ~~~ ~~ ~~~~~~~ ~~~ ~~~~~~~ ~~~ ~~~~~~~ ~~~~~~~~~~~~, ~~~ ~~~~~~~~~, ~~~~~ ~~~~~~~~~~ ~~~~ ~~~~~~~~~~. ~~~ ~~~~ ~~~ ~~~~~~~~ ~~~ ~~~~~~~ avec sa camionnette ~~~~ ~~~ ~~~~~~~~ ~~~ ~~~~, ~~~ ~~~ ~~~~~~~ ~~~~~ ~~~~~ ~~~ ~~~~~~ ~~~~~~~~~~~, ~~~~~~~ ~~~~ ~~~~~~~ ~~~’~~~ ~~~~~~~ ~~~~ ~~~~~~~ ; ~~~~~ ~~~ ~~ ~~~~~~~~~~~ ~~~~~~~, ~~~~~~~ ~~~’~~~ avait beaucoup plu ~~~ ~~~’~~~ ~~~~~~~ ~~’~~~~~~~~ ~~~~~ ~~~ ~~~~~~ ~~~~~~~. ~~~ ~~~~~~~~ ~~~ ~~~~~~~~ « ~~~~~~ ~~~~ ~~~~~~~~ ~~~ ~~~ ~~~~ ~~~~~~~ ~~~~~~~~~ ». ~~~ ~~~~~~~ ~~~ ~~~~ ~~~~~ menés, ce n’eût ~~~~ ~~~~ ~~~~~~ ~~~ ~~~~~~~~~~. ~~~~~~~, ~~’~~~ ~~~~~ ~~~ ~~~~~~~~~~~~~~~ ~~’~~~~~ ~~~~ ~~~~~~~~~~ ~~~~ ~~~~~~~~~~~~ ~~’~~~~~~ ~~ ~~~ ~~~~ ~~~ ~~~~~~~~~, ~~~ ~~ ~~~~~~~~ ~~~ ~~~~~~~~~~~ ~~ emprunter cette voie, ~~~~ ~~~~ ~~~~~~~ ~~~ ~~~~~~ ~~~~~. ~~~ ~~ ~~~ ~~~~ ~~~ ~~~~~~~ ~~’~~~~~~~~~~ ~~~ ~~~~ ~~~~~ ~~~ ~~~~~~~~~~ ~~~ ~~~~~. ~~~~~~~~~~, ~~ ~~~-~~~~~~~~, ~~~~ ~~~~ ~~’~~~~ ~~~~ à patiner, et ~~ ~~~~~~~~ ~~’~~~~~~~ ~~~~~ ~~~ ~~~~~~ ~~~’~~~ ~~~~~~~~~ ~~’~~~~~~~~ ~~~~~~~~~~, ~~ ~~~~~ ~~~ ~~’~~~~ ~~~~ parvenu.\nSur ~~~~ ~~~~~~~~~~~~ ~~~~~~ ~~~~~~~ ~~~~~~~, ~~~~~~~~~ ~~~ ~~~~~~~~ ~~ ~~~ ~~~-~~~~~~~~, un mercredi, et ~~~~~ ~~~~~~~~~~~~~~~ ~~~~~~~~~ ~~~ ~~~ ~~~~~~~~ ~~~~ ~~’~~~~~~ ~~~~~~ ~~’~~~~~~~~~~~~ ~~’~~~~~~~~~~~~~ ~~’~~~~~~ (~~ ~~~~~ ~~~~~ ~~~ ~~’~~ ~~~~~~ ~~~~ ~~’~~~~~~~~~~~~~, ~~~~~~~~~~ ~~~ ~~~~~~~~ ~~~~~~~~ ~~~ ~~~~~~~~ ~~~~~~~~~~ rouge…). Tel était ~~~~ ~~~~~~~~ ~~~~~~~~~~ ~~~~~ ~~~ ~~~~~~~~~~~~~ ~~ ~~’~~~~~~ ~~~ ~~~ ~~~~~~ ~~~~~~~~~~~ ~~~’~~~ ~~’~~~~ ~~~~~~~~~ ~~’~~~~~~~~ ~~ ~~~ ~~~~~~~ ~~~ ~~~~~~~~ ~~~~~~~~~~~~~ ~~’~~~~~~~~, ~~~~ ~~~~~~~ ~~~ ~~~~~~~~~~~~~~ l’entière responsabilité du ~~~~~~ ~~~, ~~~~ ~~~~ ~~~ ~~~ ~~~~~~~~, ~~’~~~~~~~~ ~~~~~~~~~~~~~ ~~ ~~~~~~~~~, ~~ ~~~~~~ ~~~ ~~~~~~~~~~~, ~~’~~~~~~~~~ ~~~~ ~~~~~~ ~~~~~~~~ ~~~~ ~~~~~ ~~~~~~~ ~~~~~~~~~. ~~~ ~~~~~ ~~~~~ ~~~~~~ réaplani tant bien ~~~~ ~~~~ ~~~ ~~~~~~~~, ~~~~~~ ~~~ ~~~~~~~ ~~~ ~~~ ~~~~~~~~~~~~ ~~~~~’~~~~~~, ~~~ ~~~ ~~’~~ ~~ ~~~~~ ~~~~~ ~~~ ~~~~~~ ~~~ ~~~~ ~~~~~~~~. ~~~ ~~~~~~ ~~~~ ~~’~~~~~~~~~ ~~~~~~~ grand-chose à l’interminable ~~~~~~ ~~~ ~~’~~~~~~~~~~~ ~~~ ~~~~~~~~~~ ~~~ ~~’~~~~~~~~ ~~~~~~~~. ~~~~ ~~~~~~~~~, ~~’~~~~ ~~~~~~~~~~~ ~~~ ~~~~~, ~~~ ~~’~~~ ~~~~~~~~~~ ~~~~~ ~~~~~~ ~~~~~ ~~~~, ~~~ ~~’~~~~~~~ ~~~~~~ ~~~’~~~ ~~~~~~ ~~~~~~~~~, ces temps-ci, et ~~~~ ~~~~~ ~~~~~~~~~ ~~~~ ~~~~~~~ ~~~~~ ~~~~~ ~~~~ ~~~ ~~~~~~~~~~~~~~ ~~~ ~~’~~~~ ~~~~ ~~~~ ~~~ ~~~~~~ ~~~~~~ ~~~ ~~~~~~~~~ ~~~~~~~~~~~ ~~~~ ~~ ~~~~~~~ ~~~~~ ~~~~ côte.\nLe ~~~~~~~~~~ de l’élite n’était ~~~~ ~~’~~~ ~~~~~~ ~~~~~~~~, ~~~~~ ~~’~~~~~~~~~. ~~~ ~~’~~~~~~ ~~~~ ~~~~~~ ~~~~ ~~~~~~~ ~~’~~~~~~~~~, ~~~~ ~~~~~~ ~~~~~ ~~~~~~~ ~~~ ~~~ ~~~~ ~~~~~~~~, ~~~ ~~~~, ~~~~~ ~~~~~~, ~~ ~~~~~ sa retraite. Celui ~~’~~~~~~~~’~~~~ ~~~~~~~ ~~~~~ ~~~ ~~~~~~~~~~ ~~~ ~~’~~~~~~~~~~~~ ~~~~ ~~~ ~~~~~~~~ ~~~ ~~’~~~~~~~~~~~ ~~ ~~~~~ ~~~~ ~~~ ~~~~~ ~~’~~~~~~ ~~~’~~~~~. ~~~, ~~~ ~~~~~~~~~, ~~’~~~~ ~~~~ ~~~ ~~’~~~~ ~~~~ du tout la ~~~~~~~~~~, ~~~ ~~~~~~~~~, ~~~~~ ~~~~~~ ~~~~~~~~ ~~~ ~~~~~~~~~~. ~~~ ~~~~~~~~~~ ~~~~~~~~~~~ ~~ ~~~~~~~~~~ ~~~ ~~~~~~~~~ ~~~~~~~~~~~~~~~~~~ ~~’~~~~~~~~ ~~~~~~~~~~ ~~~ ~~~~ ~~~~~ ~~~~~ ~~~~~~~~~, ~~~~~~ ~~~~ ~~~~ ~~~~~~~ qui sont censés ~~~~~~~~~~~ ~~~~~ ~~~~ ~~~~~~~~~~~~ ~~~~~~~ ~~~ ~~~~~~~~ ~~~’~~~~~ ~~~~~~~~ ~~~~~ ~~~~~~~~ ~~~~ ~~~~~~-~~~~~~~, ~~~ ~~~ ~~’~~~~ ~~~~~~~~~~, ~~~~ ~~~ ~~~~~~~ ~~~ ~~~~ ~~~~~~~, ~~~ ~~~ ~~~~~~~~~~~~ ~~~~~ du tout. On ~~~~~~ ~~~ ~~~~~~, ~~~~~ ~~~~~~ ~~~~~ ~~~ ~~~~~~~~~~~~~ ~~~ ~~~~~~ ~~~~ ~~~~~~~~~~. ~~~ ~~~~~ ~~~~~~~~~ ~~~ ~~~~ ~~~~~~~~~~~~~~~ ~~~ ~~~~~~~~ ~~~ ~~~~~~~~~ ~~~~ ~~~~~~~~ ~~’~~~~ ~~~~~~~~ ~~~ d’un coût inimaginables : ~~~~~~~~ ~~~~~~~~ ~~~~ ~~~~~ ~~~~~~~ ~~’~~~~-~~-~~~~~ ~~~~~~~ ~~~ ~~~~~~~~, ~~~~~~~~ ~~~~ ~~~~~~~, ~~~~~~~~~~ ~~~~~~ ~~~ ~~~~~~~~~~~ ~~~ ~~~~ ~~~~~. ~~~ ~~~~~~~~~ ~~~ ~~~~~~~~~, ~~~ ~~~~~~ ~~~ ~~~ en serait, pour ~~~~~~~~~~ ~~~~~~ ~~~~~~~~~ ~~~ ~~~~~~ ~~~~ ~~~~~~ ~~~~~~~~~~~~ ~~~ ~~~~~~~~ ~~~~ ~~~~~~~~ ~~~~ ~~~~~~~~~~~~~ ~~~ ~~~~~~~~~~~~~ ~~~~ ~~~~~~~, ~~ ~~’~~~~~~~~~~ ~~~~~~ ~~ ~~’~~~~~~~~~~. ~~~~~ ~~~ ~~~~~~~~~ ~~~ lancer dans des ~~~~~~~~~~~ ~~~~~~~~~~~~, ~~~~~~~~~~~~~~~~~, ~~~~ ~~~ ~~~ ~~~~~~~~ ~~~~~ ~~~ ~~~~~ ~~~~~~~~~~ ~~~~~ ~~~ ~~~~~. ~~~ ~~~~~~ ~~~~~~ ~~~~~~~~~~~~ ~~~~ ~~’~~~~~~~~~~ ~~ ~~~~~~ ~~~ ~~~~~~, ~~~~~~ ~~~ ~~~~~~~~~~~ austèrement Jérôme Vallet, ~~~~ ~~~~ ~~~’~~~ ~~ ~~~~~ ~~~~~~ ~~~~. ~~~ ~~~ ~~~~~ ~~’~~~~~~~~ ~~~ ~~~~~~~~~~ ~~~~ ~~~~ ~~~~ ~~~~~~ ~~~~~~~~~~ ~~~~~~~~~~~, ~~~~ ~~~~~~~~ ~~~~~ ~~~ ~~~~~~ ~~~ ~~~~~~~~~~ ~~~~~~~~~~~~, et que le ~~~~~ ~~~~~~~ ~~~~~~~~~~~~ ~~~~~.\nvoir l’entrée du mercredi 11 décembre 2019 et ses 2 images dans Le Jour ni l’Heure


Istor Breiz, 1893/Rann 04 - Wikimammenn\nIstor Breiz, 1893/Rann 04\nJ.-A. Lefournier, 1893 (p. 71-89)\n◄ Bretouned ar Vreiz-Veur ; ar Saozon ; ar roue Arthur hag he marc’heien (c’huec’hvet kanvet). Bretouned an Enez-Veur en Armorik ; Sant-Paol-a-Leon ; abbaty Daoulaz (c’huec’hvet kanvet). Komor ; ar roue Judikael ; an Normaned (seizvet kanvet). ►\nPaol a Leon kerz alesse, gourc’hemenet gant Doue,\nEvit savetei da ene, mont da jom e douar Kerne.\nNeket dre ar brezel hebken oa douget e peb lec’h hano ar Vretonet, be oant ivez ar c’henta skolaerisn euz ar bed. En amzer-ze ne oa ket eur skol ker brudet evel hini sant Iltud, en eul loden euz ar Vreiz-Veur galvet ar Glamorgan ; hag en oll gouenchou euz an diou Vreiz e vije desket an oll skianchou, ken re sakr ken re ar bed. Piou a hello lavarout mad avoalc’h pegen desket a oa an dud iaouank eno ? Pedavare a vo kavet eur seminer evel hini sant Iltud ? Euz ar skol-ze e deuet er vro-man sant Samson, sant Veltaz, sant Paol a Leon. Eno oa bet desket daou vab ar roue Rivoal, sant Pabu pe Tugdual, ha sant Lenor. Hag a hellin-me, paour-kez dall, gant ken neubeut a skiant, komz deoc’h euz a eskibien ker gouiziek, bet evel steret ar vro-man ? Ouspen meuleudiou Doue, a vije klevet e peb lec’h euz an diou Vreiz hag a ree estlam ar broiou all, e oa ive brudet mad e peb lec’h Arthur, Rivoalen, ar marc’herien pe soudardet kalounek, ha dreist pep tra Merlin an divinour ha Thaliessin, mab Onys. Rag an daou-man o deuz great guerziou kaer oa meulet gant an oll.\nDeveziou a voalheur a gouezaz var an enez a Vreiz. Ar Saozon zo erruet gant eun niver spountuz a listri. An ilizou ar chouenchou zo diskaret ; e skol sant Iltud ne veler mui an niver braz euz he ziskibien. E lec’h ma oa guelet araok Samson, Maglor ha Pol o pourmen var an aod, hag o komz eno euz a Zoue, ne veler mui nemet al lapousset mor en em velc’hi pe o c’hlebia beg ho diouaskel en eon euz an toennou. Elec’h moueziou dudiuz ar venec’h, ne glever mui nemet iud ar morvrini hag ar gueleni ; rag deuet oa an amzer ker poanius evit an enez a Vreiz ha ken euruz evit ar vro-man. An oll dud pinvidik ha gouiziek a bignaz var listri evit dont e Breiz-Izel. Neuze a erruaz aman, Seva hag eun nombr braz a venec’h ; douari a rejont en enezen Kermorvan, e parrez Ploumoger. Sant Pabu a zeuaz er ger a Osismor, galvet breman Kastel-Paol, evit goull grad ar c’hondt a Leon da sevel eur gouent el lec’h hanvet breman Trebabu, var dro 520.\nPa oe klevet a oa deuet mab Rivoal-ar-Braz en he vro, he zaou vreur a zeuaz gant joa d’he zigemer. Deroc’h, kondt Guenet, hanvet ive Gueroc’h pe Erech, he gunduaz en he balez e pelec’h ar roue Rivoal II a zeuaz d’he velet. Neuze c’hoaz, en eun devez kaer meurbet evit bro Leon, oe digemeret e Osismor sant Pol, eskop Guikastel, hen, goude beza tremenet tri bloaz en enez Eussaff, a zouaraz e Kernik, e parrez Plounevez. Sant Jaoua a oe taolet grant eur bar-avel dreist mor Brest e steir ar Faou.\nSant Philibert, eur maread goudeze, a zouaraz e beg Rostudel. Renta a reas kristenien mad an tud a jome eno, hag a oa neuze paganet ; el lec’h ma zeo breman parrez mad Krozon pe Kraon, kichen Brest. Douar Krozon, ken dizolo breman, a oa neuze kasi goloët a wez dero, eno a oa ive eun iliz d’an Druzet. Guelet a reer c’hoaz menhir ha dolmen aleiz e Krozon hag e Kamelet. Sant Philibert en doa c’hoant da vont larkoc’h da brezeg an aviel ; hag araok guitaat ar Grozonis e roaz ar velegiach da Hernot, den iaouank euz ar vro, oajet a eur bloaz varn-ugent, hag hen c’hargaz da labourat da silvidigez he genvroiz. Kement a breder a gemeraz d’ho renta kristenien vad, ma savjont dezan eur japel evit he enori hag he bedi goude he varo. Pedennou kristenien vad Krozon a zo atao selaouet gant sant Hernot. Sant Philibert ne ket dizonjet kenneubeut gant Krozoniz ; savet zo ive dezan eur japelic elec’h ma zireder evit beza pareet euz certen klenvejou. Lenn a reer ive an aviel sant Iann eno da eur maread bugale vihan.\nBreiz huel a zigemeraz ive neuze sant Samson hag he niz sant Meen. Sant Veltaz ha Thaliessin, mab Onys, en em dennaz en eneziou euz ar Morbihan, ha sant Malo a zeuaz er ger a Aleth. Sant Luner, mab Rivoal-ar-Braz, a zeuaz e Pontual gant he vreudeur a oa neuze mignonet. Ho c’harantez an eil evit egile ne badaz ket pell. Komor, unan anezo, en doa bet Kerne evit he lod, ha c’hoantaat a ree ouspen kaout lod ar re all ; hag evit-ze eo reaz laza Rivoal, hanvet ive Jona Reith, he vreur hag he roue, gant Budik, eur breur all dezan. Klaskout a reas ive laza he nis Alan, pe Judual ; mez an diaoul, en doa kemeret evit he vestr, neket galloudek dirag Doue. Sant Luner, o klevout oa maro he vreur Rivoal II, a zeuaz d’he balez hag a gemeraz he nis evit he gundui da balez ar roue a Frans. Komor, leun a fulor, a ieaz da dy he vreur hag a c’houlennaz digantan he nis, ma na felle he unan beza lakeet d’ar maro. Sant Luner na reaz dezan respount ebet, en em gontanti a reaz da ziskuez al lestr, gant he lien guen en avel, a gasse da lez ar roue a Frans ar guir roue a Vreiz.\nEn amzer-ze, evel ma leverer, sant Paol a drec’haz eun dragon euzuz, a ree distruj er vro en dro da Osismor. Den na grede mont gant sant Pol beteg toull an dragon, nemet eun den iaouank euz a barrez Kleder, hanvet abaoue Kergournadec’h ; ouz ar famill-se eo bet lavaret : « Araok ne oa aotrou e nep lec’h oa eur marc’hek e Kergounadec’h. » Ha c’hoaz : « Mar ezoc’h euz Kergounadec’h, savit ho pen d’an ec’h. » Sant Pol oa gret eskob a Leon, hag o velout ne oa ket ar roue er vro, mont a reaz d’he glask beteg lez ar roue a Frans e pelec’h Judual he zigemeraz gant kalz a garantez. Sant Pabu, eskop Landreger, a oa deuet eno ive evit guelout e nis ker. Evel ma na ouie ket ar gallek na elle ket komz gant ar Francisien nemet e latin. Judual a gomze gant he yountr e brezonek ; rag eun den euz a Vreiz na glaske ket neuze disonjeal he vrezonek.\nPa zeuaz sant Pol en dro en he eskopti, e reaz sevel kouenchou : unan en enez Vaz, eun all e parrez Kerlouan, unan e Plougar hag eun all c’hoaz e Lampol. Epad ma oa sant Pol o sevel ar c’houenchou-ze, eun den iaouank, hanvet Gurguy, a zeuaz d’he gavout evit goulen digantan pinijen abalamour da eur muntr en doa gret nevez oa. Gurguy a oa mab d’an aotrou euz a gastel Tremazan, e parrez Landunvez, e bro Leon. An aotrou-ze, hanvet Galon, a oa demezet da Florença, unan euz ar guella itrounezet euz he amzer. Bed o oa daou grouadur, eur paotr hanvet Gurguy hag eur verc’h hanvet Eodez. Ho mam a varvaz pa oant c’hoaz iaouank. Galon, ho zad, a gemeraz evit eil pried eun introun euz an enez a Vreiz, hag hi heretik. Houman a voal-gassaz an daou grouadur. Gurguy na choumaz ket pell ganti, rag kasset a voe gant he dad da lez ar roue a Frans, pe Bro-C’hall, da heul Judual he roue. Eno a zeuaz da veza brudet, ha karet a oe gant ar roue. Evit Eodez, beva a ree evel eur zantes. Be en devoa a bep seurt dismegans da zouffr gant ha lez-vam. Houman a ree dezi labourat evel eur vatez. Gurguy o veza deuet da Dremazan da velout he dad hag he c’hoar, n’en doa ket guelet pell a oa, na gavaz en ty nemet he lez-vam. Hi a lavaraz dezan kals a draou fall var ben he c’hoar Eodez, na hell mui choum e ty he zad, emezi. An den iaouank, direizet gant ar c’helou-ze, a redaz beteg al lec’h ma oa lavaret dezan a oa he choar. Houman, spountet o velout eun den iaouank o redek var zu dezi, a dec’haz dirazan. Gurguy a gredaz neuze a voa dre ar vez euz he buhez dibordet e tec’he he c’hoar ; hag o tont diskiant gant ar glac’har, a roaz dezi eun taol kleze hag hen dibennaz.\nSpountet dre he voal-ober, Gurguy a redaz da gaout he dad, hag o veza klevet gant an oll peger santel oa he c’hoar, ha pegement he doa bet gouzanvet gant he lez-vam, a zeuaz da veza mantret he galoun. Pa voant oll o vouela var maro ar santez, a leverer, tra souezuz, e oa guelet Eodez o tont er zall e Tremazan gant he fen en he dorn. Komz a reaz d’he breur dre gaer, hag o veza gret aliou mad dezan, a varvaz gant he sakramanchou. He lez-vam a oa lazet deoc’h-tu gant eun taol kurun. Neuze a zeuaz Gurguy da Gastel-Paol evit kovez he bec’het, hag o veza gret ar binijen roet dezan gant sant Pol, e teuaz adarre d’he gaout evit goulen digantan hen digemer etouez he venec’h. Pa zeuaz Gurguy da zall an eskop, el lec’h ma oa sant Pol gant c’huec’h bælek, an dud eno a oa souezet o velout en dro da ben Gurguy eur gurunen tan. Deuz an dra-ze a reaz sant Pol dezan an hano a Danguy, ha rei a reaz dezan da c’houarn eur gouent nevez savet e Lou-Maze an traon, evit digemer relegou sant Vaze digasset dy gant martolodet euz ar vro-man, o tont euz an Egypt.\nAbbaty sant Vaze zo bet savet en eul lec’h gouez ha dishenvel euz al lec’h kaer ha dudiuz ma oa savet abbaty Landevennek. Abbaty sant Vaze oe savet evit c’huec’h manac’h. Daou euz ho dadou abbat oe hanvet : Palud ; an aotrou Robien oe an diveza euz he abbaded.\nDont a reaz neuze da sant Pol ar c’helou deuz ar pez oa c’hoarvezet, nevez oa er Faou. Sant Jaoua, he nis, a oa bet var ar poent da goll he vuhez. Person Braspartz a oa, hag o veza eun devez en eun ilis gant abbat Landevennek hag eur manac’h all o lavarout an offeren, an aotrou euz ar Faou, ha ne oa ket kristen, o tont en iliz e kreiz an offeren, en amzer ma lavare a bælek : Nobis quoque peccatoribus, a dennaz var abbat Landevennek hag he lazaz gant eun all. Sant Jaoua a hellaz savetei he vuhez hag en em dennaz en he barrez Braspartz. Doue a gastiaz tud ar Faou evit eur seurt torfet hag a zigassaz dezo goalheuriou. Tud ar Faou a bedaz sant Pol da zont en ho zouez. Sant Pol a zeuaz dy gant sant Jaoua. O veza prezeget d’ar bobl, a rejont ar vadiziant d’an aotrou ar Faou, hy a lavarjont dezan sevel eur gouent var al lec’h ma en doa lazet an daou vanac’h, kouent galvet abalamour d’an dra-ze, Daoulaz. Sant Jaoua oa gret abbat euz ar manaty-ze. Ar c’houenchou pe manatiou euz an amzer-ze, savet e peb tu er vro, a oa digor ato d’an dud paour, d’ar veaichourien. Eno vije gret skol evit netra d’ar vugale, e vije kemeret evez euz an dud klan. Ar paourkez, ha n’en deuz na guele na ty, a elfe c’hoaz kaout eno eul lec’h da gousket, ma na vijent bet oll dizmantret.\nAdtapet diwar « https://br.wikisource.org/w/index.php?title=Istor_Breiz,_1893/Rann_04&oldid=168617 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/328 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/328\nI. CORINTIED, III.\nmennoz an Aotrou evit galloud he gelen ? Mes ni hon euz mennoz ar C’hrist.\nEVIDOUN-ME, breudeur, n’em euz ket gallet komz ouzoc’h evel ouz tud spirituel ; mes evel ouz tud kigus, evel ouz bugaligou er C’hrist. (2) N’em euz ket roet deoc’h a gig, mes leaz da eva, rag ne oac’h ket c’hoas evit supporti kig ; ha breman memeus, ne hellit ket hen ober, rag c’houi a zo c’hoas kigus. (3) Rag pa’z eo gwir ez euz etrezoc’h jalouzi, dissension ha meur a barti, ha n’oc’h-hu ket kigus, ha na valeit-hu ket hervez an den ? (4) Rag pa lavar unan : Me a zo diskibl da Baol ; hag eun all : Me a zo diskibl da Apollos, ha n’oc’h-hu ket kigus ? (5) Piou eta eo Paol, ha piou eo Apollos, nemed servicherien dre bere hoc’h euz credet, hervez ma’z eo bet roet da bep hini anezhe gant an Aotrou ? (6) Me em euz plantet, Apollos hen deuz douret, mes Doue eo hen deuz lakeat da greski. (7) Evel-se ’ta, an hini a blant n’eo netra, nag an hini a zoura ken neubeud, mes Doue pehini a laka da greski. (8) Hogen, an hini a blant hag an hini a zoura a zo henvel ho daou, ha pep hini anezhe a recevo he recompans hervez he labour he-unan.\n(9) Rag ni a zo labourerien assambles gant Doue ; c’houi eo park Doue, batis Doue. (10) Hervez ar c’hras a Zoue a zo bet roet d’in, me em euz, evel ma ra eur mestr-maçoner fur diazezet ar fondamant, hag eun all a vatis var-c’horre ; mes lako evez pep hini penaos e vatisso var-c’horre. (11) Rag den na hell diazeza fondamant all e-bed, nemed an hini a zo bet diazezet, pehini eo Jesus-Christ. (12) Mar deu unan-benag da vatissa var ar fondamant-man gant aour, pe arc’hant, pe mein precius, pe koat, foen, soul, (13) labour pep hini a vezo diskouezet ; rag an deiz hen roio da anaoud, rag discleriet e vezo dre an tân, hag an tân a ziskouezo petra eo labour pep hini. (14) Mar choum en he za labour an hini hen devezo batisset var ar font, an den-ze a recevo ar recompans. (15) Mar deu an tân da zevi labour unan-benag, e ranko anduri ar c’holl ; hen he-unan a vezo salvet, mes evel a-dreuz an tân.\n(16) Ha na ouzoc’h-hu ket penaos ez oc’h an templ a Zoue, hag ema Spered Doue o cho-\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/328&oldid=125446 »


an hini bihan kamm | ur blog eo …\nPublié le 30/10/2013 par Yann-Ber\nMarvailh al lestr a ya kenkoulz war ar mor ha war an douar ‘m eus bet tro da lavarout pell ‘zo. E adkavet ‘m eus en ul levr a ‘m eus lennet nevez ‘zo. Degaset on bet da zibab ar maladur eus ar sorbienn-se a anavezen evit un abadenn war zodenn an diforc’h.\nBerr ha berr e kinnig ur roue dimeziñ e verc’h gant an hini a savo ul lestr a yelo kenkoulz war zouar ha war vor. Tri mab un intañvez paour a glask ober al labour. An daou vab henañ a nac’h an diviz gant ur gozhiadez hag a c’hwit war al labour. An hini bihan kamm a asant hag a zeu a-benn. Ne fell ket d’ar roue ur mabeg kamm diwar ar maez. Klask a ra e skarzhañ. An hini bihan kamm a zrec’h gant skoazell kompagnuned bet sammet gantañ war an hent d’ar palez.\nN’ouzon morse petra a ‘m dedenn en ur sorbienn na petra zo he danvez zoken. Dont a ra a feur ma lavaran ar marvailh, a-feur ma kejan gant ar selaouerion.\nEr maladur kavet e-barzh levr Cadic e ‘m boa merzhet diforc’h an hini bihan kamm a zo ar benndudenn. Ne ‘m boa ket merzhet e oa diforc’h ivez pep hini eus e gompagnuned. O gwelet ‘m boa evel tudennoù hud.\nBremañ e soñj din eo heverk kompagnuned an hini bihan kamm dre o diforc’hioù ha n’eo ket dre o ferzhioù. O barregezhioù n’int ket perzhioù hud.\nLod eus o barregezhioù a c’hell bezañ sellet evel yael, an hini akuit e selloù pe an hini a c’hwezh avel greñv dre e fri. Lod zo kentoc’h ur skoilh, an hini a red buan, al lonker bras hag an debrer bras.\nAn tudennoù-se a vev en arlez, argaset mui pe vui gant ar boblañs. An haroz o c’hav en ul lec’h digenvez, prad, gwaremm. Ar miliner a vev pell diouzh ar gêriadenn dre e vicher.\nSellet ‘m boa ivez ouzh an tudennoù diouzh ar c’hudennoù o devoe da ziskoulmañ pelloc’h. Forc’hellek e oa seurt sellad a gaver gant un nebeut arbennigourion war ar sorbiennoù.\nAr sorbienn zo un hent a ya war-raok. An darvoudoù a c’hoarvez an eil war lerc’h egile hep ma vefe tonket an traoù. Ar pred eo a gont. Emzalc’h an haroz, a zevoud hent ar sorbienn. Ma ne ra netra ne c’hoarvez netra, ne dizh ket kemm e donkad. Mont a ra gant e hent hep gouzout resis kement a vo devoudet gant e ober.\nKejadenn an haroz gant an dudenn hud zo kroazhent ar marvailh. An eskemm gant an dudenn hud zo diouzh stuziadur an haroz, pe e tevoudo skoazell, pe e tevoudo skoilhoù hogen ne anavez an haroz netra en tu all da werc’helezh ar pred.\nC’hoant un dazont gwelloc’h eget hini ur paour kaezh bihan kamm zo gant an haroz. Ezel a ‘n denelezh, ne c’hell ket asantiñ bezañ lezet a-gostez.\nEmbann ar roue ne veneg na ganedigezh, na neuz, na pinvidigezh. A-walc’h eo sevel ul lestr da briediñ e verc’h.\nEzel ur gevredigezh eo an hini bihan kamm, ne glask ket bezañ a-us d’ ar re all, n’ eo ket diwar goust e genseurted e fell dezhañ dont a-benn. N’ eo ket evel hinienn digenvez ez a. Asantiñ a ra d’ an diviz gant an hini gozh, e genseurt, un den, ha lavarout a ra dezhi pezh emañ o vont d’ ober pa c’houlenn outañ. E vara a ro dezhi pa n’ he deus ket debret abaoe tri devezh.\nAn doare ma ra ganti, tudenn hud, a zevoud e donkad.\nAr baotred varrek kejet da heul n’int nemet tudennoù ordinal daoust d’ o barregezhioù. Kejañ ganto ne dreuzfurm ket buhez ar paotr kamm, ne vint nemet en orin un taol-skoazell a-berzh mignoned.\nElfennoù hud ar marvailhoù zo enno pezh na c’haller ket mestroniañ. Denelezh an den, e vrokusted, e zigor war un dremmwel int. M’ emañ distuz, digenvez an dudenn, ne werc’hont ket.\nMerañ, mestroniañ zo e-par loenelezh mab den, ne genderc’h ket pelloc’h eget an hinienn-loen, ar pred, ar werc’helezh. Daou vreur an hini bihan kamm zo ersavioù loenel ganto, padout evel hinienn, kaout, merañ o buhez.\nNe youl ket ar paotr bihan kamm eurediñ merc’h ar roue da ren war ar rouantelezh. Bezañ un den klok a fell dezhañ, paouez gant e saviad arlezat, gant gwalleurioù ur bed en argas, bezañ en hevelep bed ha peurrest an denelezh.\nNe oar ket hag e teuy a-benn hogen ez asant na vezañ mestr war dargouezhioù an hent. Kinnig ar roue zo an digarez da gregiñ gant un hent.\nDaou vreur an hini bihan kamm ne vint morse ouzhpenn kouerion vat. N’ eo ket dre m’ emaint drouk hogen dre vezañ distuz, digenvez. Ne rannont ket o bara. Ne ziskuilhont ket pal o labour. Hiniennel eo o zonkad.\nO breur bihan a samm war vourzh paotred kollet o deus perzhioù n’en deus ket eñ ha n’en devo morse pa n’ emañ ket e kevezerezh gant tud e gevredigezh. E donkad zo hini ar stroll. Hollveziadelezh ar stuzegezh bobl zo pleustrek.\nAn hini bihan kamm ne oar ket pezh a c’hoarvezo gantañ n’emañ ket o verañ e vuhez, o remzadiñ. Asantiñ a ra bezañ denel ha bezañ lod ur bed kalz ledanoc’h egetañ.\nLes œuvres de François Cadic, Contes et légendes de Bretagne, tome second, Terre de Brume Éditions, Presses Universitaires de Rennes, 1998, la victoire du boiteux\nCe contenu a été publié dans lennegezh teodel par Yann-Ber, et marqué avec arzoù, stuzegezh. Mettez-le en favori avec son permalien.


Er skol – Tiarvro\nAbadennoù / Dudi\nDibab ar skol vrezhonek\nPerak dibab ur skol divyezhek galleg brezhoneg evit e vugel ?\nEnskrivañ e vugel en un hentenn vrezhonek pe get ? Grit ho tibab a-drugarez d’ar filmig-mañ bet savet gant Ofis Publik Ar Brezhoneg (OPAB).\nBezañ divyezhek, evel ouzhpenn hanter an dud war ar blanedenn, krouiñ ul liamm dibar gant hon dachenn vevañ, deskiñ aesoc’h yezhoù ha danvezioù all evel ar matematikoù pe ar sonerezh… : setu un tañva eus gounidoù ar c’helenn divyezhek evit ar vugale, lakaet war wel gant ar gerent, klaskerien, skolaerien pe c’hoazh ar vugale o-unan.\nKendrec’het ma ‘z eo gant ar redi gwareziñ ha diorren ar brezhoneg, e lak e plas Rannvro Breizh ur bolitikerezh pleustrek evit treuskas ar yezh dre ar c’helenn divyezhek galleg-brezhoneg (eus ar skol-vamm d’al lise), en ur genlabourat gant an Deskadurezh Stad, a zigor bep bloaz klasoù publik divyezhek nevez, gant ar rouedad Diwan pe c’hoazh ar c’helenn katolik divyezhek dindan kontrad.\nSellit ha rannit film Ofis Publik ar Brezhoneg (OPAB) evit lakat da c’houzout spletoù ar c’helenn divyezhek ha broudañ ar c’herent da enskrivañ o vugale enni !\nSkolioù divyezhek tost\nKeleier ar skolioù\nStaj emzifenn feminist\nKentañ staj : d’ar sadorn 10 a viz Ebrel – 10e/5e – Kreizenn sosio Lesneven Priz : 60€/zen, degas he boued ganti Aozadur : Ti ar Vro Leon Enskrivadur Emzifenn Pediñ a ra Ti ar Vro Leon ar gevredigezh « Difenn » evit ur staj emzifenn e brezhoneg.An emzifenn a zo ur strategiezh evit talañ\nSekred-kegin va mamm-gozh\nSekred kegin va mamm-gozh Aozennoù 100 g imor mat 125 g eskemmoù e brezhoneg 150 g boued lipous ½ l kenskoazell ur meudad a fent karantez en abondañs Penaos ober Dibab ur plad da fardañ gant da vamm-gozh (ho hini muiañ karet, ur rekipe familh,…) Fardañ ar boued asambles, en ur gomz\nDizoleiñ an dafar pedagogel evit ar re vihan, ober gantañ hag e implij\nDeiziad o tont e Lesneven : merc’her 12 a viz Mae 2021 Petra : dizoloiñ dafar pedagogel e brezhoneg evit ar vugale dindan 6 vloaz (levrioù, c’hoari, hag all), implij hag ober gantañ – digoradur ha lakaat e pleustr abadennoù dudius e liamm gant ar yezh hag an dafar hervez oad ar vugale – implij\nStaj Roudour – Miz Ebrel 2021\nUr staj brezhoneg a voz aozet gant Roudour e Lesneven etre ar 26 hag an 30 a viz Ebrel 2021. Kit e darempred gant Roudour evit kaout muioc’h a ditouroù : 02 98 99 75 81 / degemer@roudour.bzh


Pajenn:Marigo - Buez ar Saent.djvu/285 - Wikimammenn\nPajenn:Marigo - Buez ar Saent.djvu/285\nEê, ha ravisset e vige he speret, pa gontemple ar gloar hac an eürusdet en deus prometet Doue d’ar re e c’har hac e servich. Peguen dister ha peguen disprisabl e caver ar madou ha pligeadurezou an douar, pa gontempler pligeadurezou pur ha madou eternel an Eê !\nAn uguentvet devez a viz Ebreul.\nAr Santes-mâ, guinidic a Doscaan, a oa a vianic devot ec’his un Æl, hac a bede Doue gant ur fervor pehini a ravisse peb-unan. D’an oad a nao bloas e disclerias d’he zad ha d’he mam an desir bras e devoa d’en em rentas Leanes ; hac o fidi a eureu quer stard ha gant quement a zaelou d’e lacaat er Gouent na elzont quet reüs dezi he goulen.\nCundui a reas eno ur vuez quer santel ha quen exemplus, ma voe, souden goude beza graet Profession ha d’an oad a c’huezec vloaz, lequeet da Superiores en ur gouent nevez-etablisset e Porceno. Aignes na gonsideras ar carg-ze nemet evel un obligation evit-y da rei d’he c’hoareset brassoc’h exemplou a humilite, hac a vortificationou, Pratica a eureu en effet mortificationou quer bras ma collas he yec’het, en hevelep fæçoun ma eller lavaret penaus ar rest eus he\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/285&oldid=134394 »


Logo al lid Emmy Awards aozet gant an International Academy of Television Arts and Sciences\nEmmy Award, berraet e Emmy, a vez graet eus prizioù evit enoriñ aktourien evit rolloù brudet er skinwel. Ar memes-re int evit an Academy Award (evit ar filmoù), an Tony Award (e-bed ar c'hoariva), hag ar re Grammy Award (evit ar sonerezh). A-feur ma z'eo aet an amzer da goll ez eus bet krouet prizioù disheñvel evit hini an aktourien nemetken.\nDre ma vez roet Emmy Awards e meur a skourr eus an industrielezh skinwel amerikan, e vezont roet e-pad lidoù disheñvel a-hed ar bloaz. An daou lid pouezusañ hag a vez skignet ar muiañ a vez the Primetime Emmys ha the Daytime Emmys, hag a enor al labour kaset da benn evit ar skignoù pemdeziek en Amerika hag ul labour mennet evit ar skignoù pemdeziek dudi.\nTri aozadur distag met liammet kenetrezo zo aozerien al lidoù Emmy Awards: Akademiezh Arzoù ha Skiantoù ar Skinwel (Saozneg: Academy of Television Arts & Sciences (ATAS)), an National Academy of Television Arts & Sciences (NATAS), hag an International Academy of Television Arts & Sciences (IATAS). Pep hini anezho a vez fiziet ennañ lidoù an Emmy Awards hervez skourroù disheñvel.\nAdtapet diwar « https://br.wikipedia.org/w/index.php?title=Emmy_Awards&oldid=1960734 »\nKemmoù diwezhañ degaset d'ar bajenn-mañ d'an 17 C'hwe 2022, da 07:10.


Pajenn:Morvan - Buez ar Zent, 1894.djvu/300 - Wikimammenn\nPajenn:Morvan - Buez ar Zent, 1894.djvu/300\n26 a Ebrel\nsant klet ha sant marsellin\nGoulskoude Marsellin ne zaleaz ket, evel sant Per, da gaout keuz d’he bec’hed. Gouela hag hirvourdi a rea noz-deiz o sonjal er skouer fall en doa roet, ha setu hen ha mont da Zinuesa el leac’h ma’z oa eur c’honsil pe eunn asamble a eskibien. En em ziskouez a eure dirak ann asamble-ze gant eur zae reun enn dro d’he gorf hag eur guiskad ludu var he benn, ha kerkent ec’h anzavaz he dorfed a vouez huel enn eur skuill eur mor a zaelou. Mes nikun euz ann eskibien ne gredaz he goundaoni. « — N’e ket d’eomp-ni eo barn ac’hanhoc’h, emezho, mes hoc’h-unan e tleit beza ho parner ; rak ar pab ne c’hell beza barnet gant den. Per en devoue ive ar zempladurez oc’h euz-hu bet; mes enn eur vouela d’he bec’hed evel a rit-hu, ec’h obtenaz pardoun digant Doue : esper oc’h euz eta da veza pardounet eveldhan. »\nMarsellin o veza distroet da Rom a ieaz rak ehun da gaout ann impalaer, hag a gomzaz outhan evelhenn : « — Perak oc’h-hu bet fallakr aoualc’h evit ober d’inn-me kinnig ezans d’ann idolou ? Anaout a rann hirio em euz great eunn dra heuzuz dirak Doue, ha prest ounn, evit rapari va faot, da c’houzanv n’euz fors pe seurt tourmanchou ha da skuill betek ar berad diveza euz va goad. » Dioklesian a egare oc’h he glevet, hag a ordrenaz raktal he zibenna asambles gant tri gristen all. He verzerenti a erruaz d’ar 26 a viz ebrel euz ar bloaz 304. He gorf ha korfou ann tri merzer all a jomaz, dre urs ann impalaer, c’houec’h devez ha tregont heb beza enterret. Abarz ar fin, sant Per a gemennaz da zant Marsell ho dastum, hag ar sant-ma ho enterraz gant henor e guered Prisill. Ar pab sant Marsellin en doa gouarnet ann lliz epad seiz vloaz, unnek miz ha tri deve var’nn ugent.\nN’euz fors e peger braz pec’hed e veac’h bet kouezet, arabad eo d’ehoc’h morse dizesperi. Doue a zo ato prest da rei d’ehoc’h ar pardoun euz ar pec’hed-ze var bouez ma tistroot outhan gant guir glac’har d’he veza ofranset. Ar c’hlac’har goulskoude n’e ket aoualc’h : red eo, ouspenn, anzao ho faot hag he rapari hervez ho kalloud. Sant Marsel-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/300&oldid=137494 »


Diada, ur mor a esteladas ! | YA! Keleier e brezhoneg - kazetenn sizhuniek enlinenn\nKeleier » A-nevez » Diada, ur mor a esteladas !\nDiada, ur mor a esteladas !\n22 / 09 / 2017 | A-nevez, Keleier Etrebroadel | Commentaires fermés sur Diada, ur mor a esteladas !\nDaet eo a-benn an dizalc’hourion eus o zaol e Katalonia. Ur milion a dud o deus dibunet e straedoù Barcelona evit an 11 a viz Gwengolo, deiz an “Diada Nacional de Catalunya”, da lavaret eo ar gouel broadel katalan. A-benn sizhun e vo ar referendom àr an dizalc’hiezh ha biskoazh n’eo ket bet ken stegn an traoù etre Madrid ha Barcelona. Ha biskoazh ken diasur an amzer da zont…\nBep bloaz e vez lidet an “Diada Nacional de Catalunya” gant Katalaniz. Da lavaret eo gouel broadel ar vro.\nAr bloaz-mañ, avat, e oa disheñvel an traoù : d’ar 1añ a viz Here (an “1-0”) e vo votet àr an dizalc’hidigezh ha stegnoc’h evit biskoazh emañ an traoù gant Madrid. A-nes ankounac’haat ar gwall-daolioù o deus merket don ar bobl gatalanat anat.\nPadal, hep sellout blaz na kont ebet eus kement-mañ eo aet an dud o vanifestiñ d’an 11 a viz Gwengolo.\n450 000 den a oa gortozet. A-benn fin ar gont e oant… ur milion d’an nebeutañ, da lavaret eo kalz muioc’h evit ar pezh a oa bet raktreset.\nEn dibunadeg, ur mor a “esteladas”, ar banniel dizalc’hour katalanat, a veze gwelet. Ken e voe graet ouzh an devezh “Diada del Sí” gant ar c’hazetennoù katalanat hag an emsavourion.\nA-raok kregiñ ganti e chomas didrouz ar vanifestourion e-pad ur vunutenn e koun ar 16 den lazhet gant an djihadisted da geñver gwalldaolioù Barcelona ha Cambrils, miz ‘zo. Da c’houde e voe kanet ur pikol ‘Els Segadors”, kan broadel Bro-Gatalonia, gant an engroez.\nE gwirionez e ra Bro-Spagn he seizh gwellañ evit bout “gwelet mat hag istimet” gant Katalaniz : ar boestoù votiñ evit ar referendom a zo dalc’het e kuzh en ur c’hoñsuldi estrañjour, ur furchadeg a zo bet graet en ur gazetenn hag un ti-embann dizalc’hour, Madrid a c’hourdrouz ar gargidi hag an dilennidi a gemero perzh er referendom eus a boanioù an ifern ha kement zo tout.\nMet ne vern, al Lun-mañ e oant ur milion oc’h ober ur pikol X dre straedoù Barcelona. “X” evel ar groaz a venn an dizalc’hourion lakaat e kombod ar “Sí / Òc” (lakaet zo bet an “Òc” okitan àr ar paperoù votiñ ivez).\nUr gemennadenn chichant ha politik-tre zo bet kaset àr Twitter gant Mariano Rajoy (penn ar gouarnamant PP) : “evit un diada a frankiz, kenvevañ ha doujañs evit an holl Gatalaniz. Devezh mat” a skrivas-eñ.\nEvel-just, en deus ouzhpennet Mariano Rajoy “Ne vo ket eus ar referendom e mod ebet” ha Carles Puigdemont, e penn ar gouarnamant katalanat dizalc’hour a zislavar àr gement-se o venegiñ o deus kroget Katalaniz divroet da votiñ. “Pep tra zo prest evit ar referendom” en deus adlavaret Puigdemont.\nEn dibunadeg e oa ivez Euskariz daet da reiñ an dorn da Gatalaniz.\nOkitaniz a oa ivez, o c’houlenn ur stad “divvroadel”, da lavaret eo ur stad ma vefe anavezet par-ouzh-par Katalonia (ar su) hag ar Val d’Aran (10 000 annezad !)\nMa ya an tu-gounid gant ar Sí e vo embannet ar “Republik dizalc’h a Gatalonia” gant Carles Puigdemont a-benn an 48 eur da heul.\nMet petra vo graet gant Madrid da c’houde ? Lakaat ur milion pe daou vilion a dud er bidouf ? Setu un enkadenn veur o tont evit Europa, ken sur ha tra…


Diskouezadegoù Archives - Page 2 of 4 - Kelenn\nHome Dielloù Diskouezadegoù (Page 2)\nAozet e vez diskouezadegoù gant KELENN e-pad ar bloavezh skol, gant ar pal pedagogel kizidikaat ar stajidi hag ar gelennerien d’an arzoù, evit ma c’hellfen goude sevel raktresoù arzel en o klas. Digor eo al lec’h d’an dud an diavaez ha gweladennoù klas da eurvezhioù digoradur ar greizenn.\nEvit kaout titouroù, tizit kreizenn stummañ KELENN.\nDiskouezadeg Jean-Paul Thaéron\nDiskouezh a ra Jean-Paul THAÉRON un dastumad livadurioù, skultadurioù bihan, ha tresadennoù niverel war sur skramm. Krouiñ a ra kenaozadurioù elfennoù kevredet awenet gant bed al loened, plant, maen ha mojennoù. Renkañ ha rummañ a ra ar sinoù e-giz en ur blankennad gourgeriadur eus an XVIIIvet kantved hag e kinnig…\nKenderc'hel al lennadenn"Diskouezadeg Jean-Paul Thaéron"\nDiskouezadeg Stéphane Tesson\nAn diskouezadeg “Gwelloc’h e oa bremañ” kinniget gant Stéphane Tesson a ziskouez un dastumad tresadennoù, podoù bihan gant enlakadurioù ha kizelladurioù soavon bet implijet evit seveniñ videoioù. Implij a ra gant fent teknik an hibridadur en ur veskañ keleier, Istor hag Istor an arzoù. Pennadoù : 2018/05/22 – Le Télégramme…\nKenderc'hel al lennadenn"Diskouezadeg Stéphane Tesson"\n“Japan” diskouezadeg Ronan Menardeau\n« JAPAN » – « JAPON » : Graet e deus Ronan MENARDEAU tro ar bed. Kinnig a ra luc’hskeudennoù niverel bihan e liv hag e gwenn ha du eus e beaj e Bro Japan, gant ur sell dibar ha dic’hortoz war e santadurioù e bro ar sav-heol. Kêrioù, ur gevredigezh e mare digenvez an…\nKenderc'hel al lennadenn"“Japan” diskouezadeg Ronan Menardeau"\nDiskouezadeg La Galerie du Sallé 1972-1994\nKinniget eo an diskouezadeg-mañ gant kevredigezhioù Les amis de la Galerie du Sallé ha L’Oeil Quimpérois, kevredigezh a zo bet krouet ha buhezet ganti ar festival Mai photographie e Kemper. Diskouezet e vez ar skritelloù a veneg mareoù disheñvel diskouezadegoù ar stal, da lavaret eo 22 vloaz krouidigezh a-vremañ. Pennadoù…\nKenderc'hel al lennadenn"Diskouezadeg La Galerie du Sallé 1972-1994"\nDiskouezadeg Nathalie Gaouyer\nKinnig a ra diskouezadeg « CHAIR » – « KADOR » Nathalie Gaouyer ul labour luc’hskeudennerezh niverel ha livadurioù tro-dro d’ar gador. Goude an ti, ar gador en deus he flas en hor buhez, ar perc’hennañ hag he vezañs en oaled. Skeudenniñ a ra ac’hanomp, legadet eo pe bez emañ lezet a-gostez pe dilezet.…\nKenderc'hel al lennadenn"Diskouezadeg Nathalie Gaouyer"\nDiskouezadeg Sylvie Le Gac\nDiskouezadeg « Kendivizoù » – « Conversations » Sylvie LE GAC a ziskouez un dastumad poltriji ha tresoù all graet gant ur pocher a denn da hengoun ar c’hameennoù. Lakaat a ra ul liamm etre ur sellet doare luc’hskeudennerezh hag ur santadur doare livouriezh. Krouiñ a ra er palier ur…\nKenderc'hel al lennadenn"Diskouezadeg Sylvie Le Gac"\nDiskouezadeg Philippe Vergoz\nKinnig a ra al livour Philippe Vergoz un diskouezadeg “Penaos sellet ? ” – “Comment regarder ?” gant 25 oberennoù ankr en o zouez un nebeud miniadurennoù. Gant ur finder digredus, kizidigezh al liv dre an treuzwelusted a lak ac’hanomp d’en em c’houlennata war an doare ma ‘z eo bet…\nKenderc'hel al lennadenn"Diskouezadeg Philippe Vergoz"\nDiskouezadeg Sylvain Girard\nDiskouez a ra Sylvain Girard “Tresoù greunvaen” – “Figures de granite”, daou rummad luc’hskeudennoù barzhoniel e gwenn ha du war roudoù an arkeologour Roland-Pierre Glot hag e sturlevr meurvein Breizh, lec’hienn Lokuon ha mengleuz galian-ha-roman Ploerdud. Gant ur sell war ar mineral hag ar strudenn e vroud an arzour d’en…\nKenderc'hel al lennadenn"Diskouezadeg Sylvain Girard"\nDiskouezadeg Sheilla Laclusse\nDiskouez a ra Sheilla Laclusse he zresadennoù, engravadurioù, luc’hskeudennoù, gant teknikoù mesket, tro dro d’an tres hag ar gwiad. An arzourez a labour war ar an hironadur, an epiderm, ar c’hroc’hen, meskaj ar sevenadurioù. Pennad : 2016/05/22 – Le Télégramme\nKenderc'hel al lennadenn"Diskouezadeg Sheilla Laclusse"\nDiskouezadeg Jean-François Chaussepied\nJean-François Chaussepied a ginnig un heuliad livadurioù difetis e gwenn ah du pe gant livioù kreñv ha kontrastet, awenet gant an oabl, ar mor, an natur, ar gweledvaoù mor, hag ezteurel a ra e fromoù da geñver ar bed dro-dro dezhañ. Pennad : 2016/02/27 – Le Télégramme\nKenderc'hel al lennadenn"Diskouezadeg Jean-François Chaussepied"\nStummadur Master MEEF-EBI\nKemennadenn an ISLRF\nRedadeg ar stajiadezed


Ar c’henta Miz Mari/Buez ar Verc’hez en Ejip - Wikimammenn\nAr c’henta Miz Mari/Buez ar Verc’hez en Ejip\nF. Hallégouët, 1868 (p. 99-108)\n◄ Ar Verc’hez o vont d’an Ejip Buez ar Verc’hez en Ejip Jesus choumed en templ ►\nAN TRIZECVET DERVEZ\nBuez ar Verc’hez en Ejip\nAr Verc’hez, evit mont di, a rancas ober ur guall bennad ent ; rac eus a Vetleem d’an Ejip, e counter daouzec dervez bale. Lacaat a reer e tispignas en ent ar pez e d-oa esperned eus ar presanchou bet digant an tri Roue eus ar Zao-Eol, goude beza bet sclerijenned var gement-se a berz Doue. En Ejip e kemeras un tiic e-harz ar gear a anver brema Kêr, ac e choumas var dro pemp bloaz en ul leac’h a reer aneza Matarieh. Setu ama petra lavar ar bellerinet bet eno. En ti ma oe Jesus, Mari ha Joseph o choum enna, ez euz atao un eienenn-zour, ur feunten viraculuz, ac en e c’hichen ur jardinic. Er jardinic-se, amzer zo bet, oa ur vezennic bennac a zirede diouto dour c’hoes-vad en d-oa calz a briz. En tiic-se, evit caout sonj eur ar re a zo bet enna o choum, meuled ra vezint, ar vroïs a zalc’he ur c’hleuzer (ul lamp) var-elum, betec ar bloaz 1560. Eleiz a bellerinet a iâ di da bardona, ac e leveront ez euz bet c’hoarvezed calz a viraclou dre vertuz an dour a deu ac’hano. Ker mad eo da eva ha ker iac’huz ma ranc ar re vraz ha pinvidic eus ar vro caout dour eus ar feunten-se da eva ouz o zec’hed. Var a leverer ive, el leac’h ma edo an ti, daoust n’euz mui eno nemet ar vein, e santer ur c’hoes vad, un dudi, evel e creiz ul liorzad bokedou.\nBeza distag diouz madou ar bed. Distruja ar pec’hed\nPa erruas en Ejip, Mari ne gavas eno na peadra d’en em vaga, na peadra d’en em visca, na ti ebed da ziscuiza diouz-tu enna, goude ar seurt beach.\nSonjit pegen paour en em gavas, pegement e rancas espern evit beva ar Mabic Jesus, gant pebez carantez e tiouere e-unan peb tra evita. Mar oc’h euz c’hoant e ve oc’h alvocadez en Ee, grit eveldi, bevit countant evel m’emaôc’h. Mar d-ôc’h paour, diouallit n’ho pe re a avi ouz ar madou braz ac ouz ar vuez eaz. Doue en d-euz kement a joa ouz ar baourentez, ma eo deuet eus an Ee, eleac’h ne gave paourentez ebed, var an douar, e-leac’h ma en d-euz e c’haved. Pa ho pezo berrentez ac izom, en em glemmit ouz Mari, ac i, evel ur vam dener, a entento ouzoc’h (a gavo deoc’h ar Baradoz). Mard-ôc’h pinvidic, dalc’hit ho calon distag diouz an danvez. Diouallit d’en em glasc re, en dibri, en eva, er guisca ; rac re a zigorou ac a stad eus ar c’horf a zispliz d’ar Verc’hez, bet paour e-unan. Arabat ive ober fae var ar paour, na beza criz outa. Grit vad deza, ac ar Verc’hez e devezo mui-ouz-vui a joa ouzoc’h, evel pa ve dezi e-unan ha da Jesus, ho pe great aluzenn.\nAr Verc’hez, paour evel ma oa eno, er vro bell-se, a ranke sousia eus e zi, ac evelato ne leze ket a-gostez e fedennou custum. Diouallit na deufe deoc’h lezel ho teveriou e kever Doue, var zigarez oc’h aferou all. Peur eo, ez euz muia izom da bedi ? Pa vezer trist, eme an Abostol, pa vez poaniou spered ha poaniou corf. Mari, en ur vro bell,etouez peb seurt guall-dud, a vevas eaz ha countant avoalc’h. Perac ? Pedi Doue a ree, ac o veza ma edo Jesus ganti, e d-oa joa ouz e foan. Beza gant Jesus, setu eno ar guir joauzdet, ha n’euz ini all ebed.\nAr vrassa poan e d-oa ar Verc’hez e bro an Ejip, oa gvelet ar pec’hejou a ree ar vroïs paian-se : kement e care an Aotrou Doue, ac kement a druez e d-oa ouz an dud keiz, a vele o vont a-err varzu an Ifern. Ha me, perac e raan ken nebeud a van eus ar pec’hejou, perac e reont ken nebeud a boan d’in ? Siouaz ! nebeud e caran va Doue ; re nebeud a joa am euz ouz an eneou prened ganta o vervel evito.\nEvit plizout da Vari, lacaït ho poan da zistruja ar pec’hed ennoc’h ac er re all. Ar Verc’hez a c’hounezas eleiz a eneou da Zoue e bro an Ejip, o pedi evito. O ! grit eveldi.\nUr soudard christen\nAc ez eo caër gvelet ar re a ranc divroa, mont pell pell diouz o zud, ac ez eo caer gvelet anezo o telc’her mad d’al lezenn gristen ! Pebez vad a reont, dezo o-unan ha d’ar re all. Etre kear Alre ac Anna Venet, oa un den torred gat al labour, ac a veze clanv aliez, eb den ebed da zelc’her bara deza, nemet ur mab. Petra deui-me da veza, eme Marc Thomas, petra deui-me da veza, ma ranc Vicent mont da zoudard. Mont a rancas, ac e dad, ur christen diouz ar penn, a zoublas da volontez Doue. Pa guitaas an den iaouanc, e lavaras e dad deza caout sonj e oa bet voested ha consacred d’ar Verc’hez, ac en devise digemer diganti en Ee, mar digouesse ganta mervel en arme. Vicent a guitaas, a rancas mont d’ar C’hrimee. Ac a bet gueich e rancas eno stourm, evit choum christen. E meur a c’hiz e oe clasked e lacaat da veza fall. Pa vise danjer da goueza er pec’hed, e lavare : Un den consacred d’ar Verc’hez, mont da ober kement all ! Goap a reet aneza, mes e a leze ar goaperez-ze da vont gat an avel. Unan, o veza clasked, endra c’helle, e denna d’an dizurz, eb galloud dont da benn aneza, a glascas e lacaat d’en em ganna outa. — Ne d-aan ket, eme ar zoudard fur, n’on d-euz ket a urz, na te na me, d’en em ganna ; mar bez greet un taol-essa evit kemeret dre nerz Sebastopol, e vezo gueled ac aoun on deuz-ni rag tan ar brezel. E lavar a deuas da vir. An tronoz e oe ar mad, evit kemeret Sebastopol. An ini a oa, an deiz a-raog, o clasc en em ganna, a oe tized gant un tenn, a gouezas d’an douar, ac a oa o vont da veza flastred dindan treid ar c’hezeg. An ini en doa revuzed en em ganna outa, a zammas aneza var e scoaz, ac cass aneza en ul leac’h sur. Pa velas, goude-ze, piou en doa e saveteed, e oe souezed maro. Penaoz, emeza, et euz galled ker buan-se en em denna, me var da scoaz, eus etre daouarn ar Russianet ? — Pedi em euz greet an Itron Varia, eme ar soudard mad ha caloneg, ac e deuz digassed e elez d’am zicour. Red-mad oa d’in savetei da vuez d’it, rac deac’h es boa c’hoant d’am laza. — Guir eo, eme egile, gvelet ac’hanot un den mad a ree poan d’in, ac anez da vadelez, oan maro brema. Mes, iviziken, me vezo un den all, ac a fell d’in, eveldot, en em gonsacri d’ar Verc’hez. — Bezomp mad gat ar re n’int ket ; discuezomp ez euz madelez o heul ar zantelez, rac Mari eo ar Vam a vadelez, Mater amabilis.\nAdtapet diwar « https://br.wikisource.org/w/index.php?title=Ar_c’henta_Miz_Mari/Buez_ar_Verc’hez_en_Ejip&oldid=87542 »\nKemmoù diwezhañ degaset d'ar bajenn-mañ d'an 4 Ebr 2016, da 18:09.


Lañveog - Wikipedia\n2 033 ann. (2018)\n48° 17′ 12″ Norzh\n4° 27′ 39″ Kornôg / 48.286667, -4.460834\nbihanañ 0 m — brasañ 87 m\nLañveog a zo ur gumun eus Bro-Gerne e kanton Kraozon, e departamant Penn-ar-Bed, e kornôg Breizh.\n3.3.2 Eil brezel-bed\n3.3.2.2 Aerluioù ar Re Gevredet\nDekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant ar c'hure met n'en doa ket graet e-giz ma oa dleet .\nKrouet e voe ar gumun e 1872 diwar ul lodenn eus kumun Kraozon .\n65 gwaz ag ar gumun, d.le. 5,20% ag he foblañs e 1911, a gollas o buhez abalamour d'ar brezel .\nLuftwaffe[kemmañ | kemmañ ar vammenn]\nImplijet e voe an nijva gant al Luftwaffe (aerlu alaman). Bae Poulmig a servijas d'an dournijerezed. Bombezet e voe an nijva gant ar Royal Air Force d'ar 1 a viz Genver 1942 ha gant ar Re Gevredet d'an 8 a viz Mae 1944 .\nD'an 28 a viz Eost 1940 e voe distrujet un nijerez Heinkel 111 H en nijva; tri milour a varvas (douaret int e bered alaman Plouzeniel), gloazet e voe unan all; d'an 8 a viz Here 1940 e voe distrujet un nijerez Heinkel 111 H3 (marilhet WNr 5677 ha kodet V4) dre fazi gant ar Flak.\nD'an 19 a viz Here 1940 e voe disleberet un nijerez Dornier Do 17 Z-3 (marilhet WNr 5677) ha d'ar 25 a viz Here 1940 un Dornier Do 17 Z-3 all (marilhet WNr 1210) p'edont o touarañ en nijva.\nD'an 9 a viz Du 1940 e voe disleberet un nijerez Dornier Do 17 Z-3 (marilhet WNr 2794) pa stokas ur Messerschmitt Bf 110 outi en nijva ha d'an 10 a viz Du 1940 (marilhet WNr 3437) p'edo o ruilhañ.\nDrailhet e voe un Dornier Do 17 Z-3 (marilhet WNr 2799) d'an 12 a viz Kerzu 1940 ha distrujet un Dornier Do 17 Z-3 (marilhet WNr 2632) d'an 22 a viz Kerzu 1940, mervel ar reas tri nijour (douaret int e bered alaman Plouzeniel), unan all a voe gloazet .\nAerluioù ar Re Gevredet[kemmañ | kemmañ ar vammenn]\nD'an 20 a viz Eost 1941 e kouezhas un nijerez Spitfire Id (marilhet X4497 ha kodet LY-?) eus ar Royal Air Force (aerlu ar Rouantelezh-Unanet); tapet e voe he levier gant an Alamaned met dont a reas a-benn da achap.\nD'an 8 a viz Gwenholon 1944 e kouezhas un nijerez P-51D (marilhet 42-106618 ha kodet AJ-W, 354vet FG, 356vet FS) eus aerlu ar Stadoù-Unanet e Lañveog; he leviour a c'hellas adkavout e genvroidi .\nD'an 9 a viz Mae 1944 e kouezhas un nijerez Lancaster III marilhet ND818 ha kodet OL-T e Lañveog d'an 9 a viz Mae 1944, mervel ar reas hec'h eizh nijour (douaret int e bered ar gumun) .\nMonumant ar re varv, luc’hskeudennoù  .\nKarrnijourion e oant holl. Mervel a rejont pa gouezhas o c'harr-nij (Lancaster III marilhet ND818 ha kodet OL-T) e Lañveog d'an 9 a viz Mae 1944, e-pad an Eil Brezel Bed.\nBon aervorel Lañveog-Poulmig.\n(br) Lañveog war lec'hienn Geobreizh\n↑ Aozet gant Y. Clec'h, treset gant A. Dizerbo, 1982 ; prefeti : 29 a viz Here 1986.\nAdtapet diwar « https://br.wikipedia.org/w/index.php?title=Lañveog&oldid=1902836 »\nKemmoù diwezhañ degaset d'ar bajenn-mañ d'an 18 Mae 2021, da 08:36.


Abadenn Àr benn ma glin e skrivan deoc'h : Abadenn Nnn 193 : Lizher ag an 23.02.1917\nAbadenn Àr benn ma glin e skrivan deoc'h - Pennad skignet d'ar 04.07.2016\nAbadenn Nnn 193\nLizher ag an 23.02.1917\nGwelet hoc'h eus Lafabrier ? ... Ker eo an houarnerezh bremañ èlkent ! ... Diwallit a welet hepken parfeksion an dud er bed-mañ... Mab-den a esae kuzhet e dechoù... Kement den a zo a zoug, hed e vuhez, pouez techoù e dud kozh... Kement den a zo àr an douar en deus, a-hend-arall, e eneñv hag e volontez d'er sikour... Nend eus 'met brezel er bed-mañ... Meur a wezh ema ar Mad a sour, meur a wezh ema ar Fall... An dra-se nend eo ket a-walc'h neoazh evit koll kalon ha krediñ ne c'heller ket bout eürus meur a wezh... Marse c'hwi a gavahe tortev (tourteaux) da breniñ e'it ar saout... N'em eus ket-me james komprenet ivez ar pezh a rae ma zud é kaout loened hep boued da reiñ dezhe... Bepred em eus c'hoantaet un dachennn hec'h-unan... Hennezh a vo c'hoazh un huñvre moarvat em buhez ! ... Neoazh, goude ar brezel, mar kavimp un tachad èl-se, ne ouian ket ma ne achapahemp ket !...\nAr prizioù é krepel hag an argant é kreskaat ivez etre daouarn an dud. Mabden sammet get hiritaj e dud kozh (o sioù, o fezhioù mat ha fall). Frankiz mabden e-keñver ar vuhez a zo strizh a-walc'h : tonket eo da draoù zo. Ar fallantez a zo e-kreiz ar bed; an diaoul hag ar fall a gomand er bed. Met Doue a zo madelezhus evit ar re en douj... Soñjoù pell ag hor re-ni : diwall a dreuzkompren hag a dreuzvarniñ. An dachenn huñvreet. Mona ar Chouantez atav.


Buhez ar Sent/1912/Thomas Kantorberi - Wikimammenn\nBuhez ar Sent/1912/Thomas Kantorberi\n◄ Gouel an Innosanted santel Thomas Kantorberi Sebastian Valfre ►\nAr zant-man a zo ganet en kêr Londrez, en Bro-Zôz. E vamm a oa eur gristenez vat hag a zeskas d’ezan abred anaout ha karet an Otrou Doue. Da gentan e tarempredas skoliou ar vro, ha goude e oe kaset da Bariz evit studian al lezennou.\nDizro d’ar gêr, e teuas da vezan sekretour eun dijentil diwar ar mêz, hag a dremene e holl amzer o chaseal. Evel ma veze bepred gantan, Thomas a deuas da vezan losk en servij Doue. Mes eun devez, o vezan lammet en eur stêr evit pakan eul lapous, e oe dare d’ezan bezan flastret dindan eur rod-vilin ; kredi reas d’ezan ne oa bet sovetaet nemet dre virakl, ha diwar neuze, e reas e zonj da vezan gwelloc’h kristen.\nGoulenn a reas bezan digemeret e-touez an dud a iliz, ha nebeut goude, arc’heskob Kantorberi hen greas avieler hag hen kemeras evit e vikêl-vras. An holl n’o devoe nemet meuleudi da rei d’ezan, rak ar zant a rê eus ar gwellan an holl labouriou a veze fiziet ennan.\nO vezan klevet hano eus e zantelez hag eus e spered kaer, roue Bro-Zôz, Herri II, a roas d’ezan ar garg kentan en e rouantelez. N’en devoe ket a geun, rak biskoaz den ne ziskouezas muioc’h a furnez hag a lealded. Gant ar c’halloud laket etre e zaouarn, ne glaske nemet eun dra : ober vad d’an holl, ha dreist-oll d’an dud dister ; ha goude bezan labouret epad an de, e tremene eul loden vras eus an noz o pedi.\nPa varvas arc’heskob Kantorberi, Thomas a oe hanvet en e blas, en despet d’e bedennou ha d’e zaerou. Diwar neuze, e vevas evel eur manac’h ; dougen a reas bepred dindan e zilhad eur gouriz reun ; sevel a rê da ziv heur diouz ar mintin evit lavaret e ofis, ha goude e walc’he o zreid da drizek paour, hag ec’h ee d’ober eur c’housk-all. Abred e veze adarre war zao, ha goude bezan lavaret e bedennou ha studiet ar Skritur-Zakr, ec’h ee da welet an dud klanv ; ha da nav heur ec’h oferenne, ha ne gemere tamm arôk ter heur.\nAr pab a rê kalz a stad anezan, hag hen diskouez a reas en konsil Tour. Thomas a yeas d’ar c’honsil, ha pa zigouezas demdost da gêr, petra bennak ma ne oa ket ar c’hiz, an eskibien a yeas da benn hent d’ezan, hag epad ar c’honsil, ar pab hen lakas da azezan en tu deou d’ezan.\nPa zistroas da Vro-Zôz, ar roue a reas ober d’ezan eun digemer eus ar re gaeran. Mes nebeut goude, ar roue a roas urz d’an eskibien da zinan eun dra bennak eneb ar fe. Ar zant ne fellas ket d’ezan senti, ha derc’hel a reas ken start ma teuas ar roue da gemer kalz a zroug outan.\nGant aon da vezan lazet, Thomas a deuas dre guz en Frans, ’lec’h ma oa c’hoaz ar pab ; mont a reas d’e gaout evit kontan d’ezan pez a oa c’hoarvezet, ha goude en em dennas en manati Pontigni.\nEpad an amzer-ze, ar roue a laere madou ar zant, kouls ha danve e gerent ha re e vignoned ; rei a reas urz d’o c’has er-mêz eur ar vro, hep damant ebet d’o oad na d’o yec’hed ; mes kaer en devoe, n’hallas ket dont a benn eus a Dhomas.\nKoulskoude, ar pab a reas kement war roue Bro-Zôz, ma c’hallas ar zant distrei d’e eskopti, seiz vla goude ma oa tec’het. Ar peuc’h, siouaz, ne badas ket pell. Tud fall a damallas Thomas en gaou, hag ar roue a oe re brim d’o c’hredi. Eun devez e oe klevet o lavaret : « N’hallin eta kaout peuc’h ebet gant an arc’heskob-ze ? » Pevar dijentil o devoa e glevet hag a gredas ober plijadur d’ezan en eur lazan an den santel. Mont a rejont da Gantorberi evit ober o zôl ; ar zant a oa en iliz o kanan ar gousperou.\n— Pelec’h, emeze, eman an traitour ?\n— Pelec’h, emeze, eman an arc’heskob ?\n— Me eo, eme Dhomas raktal ; traitour n’on ket, avat.\nAr zant a zifennas, en han’ Doue, ouz ar zoudarded ober droug d’e bobl ; en em deurel a reas d’an daoulin, ha goude bezan grêt eur bedennig da Zoue, d’ar Werc’hez, ha da zant Denez, ec’h astennas e c’houg d’e vuntrerien, hag ar re-man a faoutas e benn dre an hanter gant o c’hlezeier. Merzerenti sant Thomas a zigouezas er bla 1170 ; n’en devoa c’hoaz nemet tri bla ha hanter-kant.\nPa glevas ar roue ar c’helou, e oe ken glac’haret ma chomas meur a zevez hep dibri nag evan. Mont a reas da bardonan war ve ar zant, diarc’hen ha gwisket paour, ha skuilh a reas eur mor a zaerou ; kovez a reas e bec’hed dirak an holl. Distro ar roue ouz Doue a oa eur mirakl grêt gant ar merzer santel.\nAdtapet diwar « https://br.wikisource.org/w/index.php?title=Buhez_ar_Sent/1912/Thomas_Kantorberi&oldid=38219 »